text:
Go Cultura Foundation cu concierto pa recauda fondo diasabra
Go Cultura Foundation ta recaudando fondo por medio di un concierto riba diasabra venidero cu cantantenan local pa asina por sigui sostene talentonan local di diferente disciplina. Nan ta boga alabes sociedad realisa e balor agrega di inverti den industria creativo pa fomenta talento.
Aunke na Aruba e definicion di cultura, mescos e percepcion general riba profesionnan artistico ta limita, tin personanan cu ta scoge pa sigui desaroya nan talento maske esaki no ta lo mas popular pa haci. Sinembargo por mira cu structuralmente no tin un sosten amplio of un infrastructura stabiel pa sostene sector creativo, cual ta conduci na un brain drain of frustracion di artistanan.
Den e rumbo aki un combersacion cu Bon Dia a tene cu Edjean Semeleer a bay. Sr. Semeleer ta un cantante Arubano cual hunto cu otro artistanan di diferente ramo a cuminsa aña pasa cu Go Cultura Foundation, cu tin como meta sostene personanan cu kier eherce un profesion creativo of artistico, por medio di establece lasonan mas estrecho entre e sector aki y sector comercial.
Cultura ta mas cu folklore
Pa celebra e prome aniversario di e fundacion nan ta organisando un concierto riba Freewinds cual tin como meta recauda fondo diasabra venidero pa 7or y mey, unda cantantenan local manera Camilo Bastidas, Jeremy Garcia, Liam Kelly, Stephanie Albertus y Jeanedy Semeleer lo haci nan bos luci hunto cu sr. Semeleer mes.
Aunke lo ta celebrando cu artistanan cu ta cantante pa e fundacion su prome aña, e pensamento primordial cu nan kier promove ta cu cultura no ta solamente encera folklore manera Dera Gay. Ademas cu arte of disciplinanan artistico no solamente ta comedia, teatro y pintura. Sr. Semeleer ta conta nos cu cultura ta encera algo hopi mas amplio, cu repercusionnan basta pisa pa henter comunidad y e identidad cu cada persona den comunidad tin.
“E ta e base y identidad di nos comunidad. E ta con nos hendenan ta pensa, inventa, expresa, resolve, celebra y comunica. E ta nos custumbernan, nos dia pa dia, kico nos ta bisti, kico nos ta come, kico nos ta kere aden, nos ritualnan, con nos ta lanta nos yiunan y hopi mas.”
Sector priva ta sostene industria creativo como inversion
Pa por boga pa mas interes y mas desaroyo di talento local di tur disciplina e fundacion ta enfocando riba cera acuerdonan cu sector priva pa crea un tipo di partnership unda sector priva ta inverti den desaroyo di un artista por medio di financia proyectonan a cambio di e fundacion y e artistanan nan colaboracion mutuo cu sector priva.
Di e manera aki e fundacion ta kere cu por bay yuda independisa artistanan por medio di yuda nan ta entrepeneurnan creativo. Segun sr. Semeleer, esaki lo tin su balor agrega mirando e diferente areanan cual por beneficia di un sector creativo mas proactivo, manera salud mental general. “Aunke un industria creativo ta trece su beneficionan economico maske no tin hopi fe den esaki na Aruba, si bo wak cu nos tin un crisis social e ora ey mi ta haya cu sector creativo por hunga un rol hopi importante den formacion social.”
E cantante ta mustra alabes riba e echo cu arte tin un influencia positivo riba desaroyo cognitivo, personal y cada un su sentido di pertenencia. Importante tambe ta empatia, mirando cu creatividad y arte ta desaroya un persona su capacidad pa compronde otro persona y pone su mes den su sapato. “Na Aruba mi ta kere cu nos tin hopi falta di empatia. Aunke nos tin esaki hopi biaha riba Facebook, e ta importante pa walk the talk tambe.”
Exodo di talento
Su urgencia pa sigui desaroya creatividad riba nos isla por medio di e fundacion ta basa riba e sintimento cu artistanan tin ora cu no ta haya e sosten y oportunidad pa sigui crece, cual hopi biaha ta conduci na un decision motiva positivamente of negativamente pa bandona Aruba realisando cu nan mester busca mas oportunidad afo of despues cu nan a pasa den un frustracion continuo.
Asina por a mira cu recien artistanan contemporaneo Alydia Wever y Ryan Oduber a dicidi di bay afo y e pareha a presenta nan ultimo obra na Aruba titula ‘Expresion’. Sr. Semeleer a conta Bon Dia cu e obra aki a pone bira hopi emocional y asina puntra su mes ‘is it worth it?’. Pa e cantante, e obra aki a expresa algo cu cada artista ta expresa den nos comunidad.
“E ta manera un grito. Tur e energia, e pasion y e sacrificio cu bo ta hinca den dje. Pero ora mi bay bek na e pregunta, mi ta kere esunnan den e grupo aki ta compronde e importancia di esaki y si no tuma iniciativa y si nos stop di inspira y expone talento, mas atras nos lo bay.”
Pa yuda cu e causa di e fundacion por cumpra un ticket pa e show riba 14 di juli a costo di 50 florin, na Fantastic Gardens, Taste my Aruba (den edificio di Cosecha) of oficina di Go Cultura Foundation den Emanstraat 24.


c: text/html

text:
Entrega buki na BNA den vakantie sin paga boet
Entrante diaranson 28 di juni miembronan di Biblioteca Nacional Aruba (BNA) por entrega buki sin paga boet. Esaki ta posibel te diabierna 25 di augustus.
Acuerdo cu Carleton University
Recientemente Minister di Enseñansa Michelle Hooyboer-Winklaar a logra formalisa un acuerdo importante cu Carleton University di Ottawa, Canada. E acuerdo aki ta e di 5 acuerdo cu ta keda formalisa entre pais Aruba y un instituto di enseñansa superior na Canada.
Anochi Intercambio Informativo #StudiaNaHulanda sumamente exitoso
Recientemente Ministerio di Enseñansa conhuntamente cu Departamento di Enseñansa a presenta un anochi informativo caminda hopi studiante hunto cu nan mayor a ricibi diferente informacion di Arubalening, pero tambe a haya presentacion di e hoben di Corsou Eldrion Regina.
Studiantenan di IPA ta presenta proyecto di finalisacion di estudio
Instituto Pedagogico Arubano (IPA) ta invita henter e comunidad di Aruba pa asisti diaranson awo, dia 28 di juni 2017, na e presentacion di e proyectonan di finalisacion di estudio di e studiantenan di cuatro aña.
Intercambio Informativo #StudiaNaHulanda
Ministerio di Enseñansa conhuntamente cu Departamento di Enseñansa lo tene un anochi di intercambio informativo pa tur esnan cu ta bay studia na Hulanda e aña aki.
Studiantenan den dialogo cu minister Yrausquin (parti 2)
Den Haag – Recientemente Minister Plenipotenciario Juan David Yrausquin a tene un serie di encuentro cu e studiantenan di Aruba na Hulanda. E ultimo encuentronan a tuma lugar na Enschede, Amsterdam, Utrecht y Rotterdam.
“Op kamers” na Hulanda
Den Haag – Tur aña un cantidad grandi di studiante di Aruba ta bay Hulanda pa sigui cu un estudio avansa. Como sosten na e studiantenan aki, Gabinete di Aruba (Arubahuis) ta encarga e studiementoren pa duna informacion di camber den nan region.
Exitoso congreso di IPA
Instituto Pedagogico Arubano (IPA) y su Centro di Investigacion y Desaroyo di Enseñansa (CIDE) den colaboracion cu Ministerio di Enseñansa recientemente a tene un congreso sumamente exitoso riba tereno di enseñansa y investigacion.
Ley di kinderopvang aproba den Parlamento
Dia 5 di juni, Parlamento di Aruba a trata dos ley presenta pa Minister di Enseñansa, Michelle Hooyboer-Winklaar.
Lesa mas
ISL ta siña con pa bin cu cambionan den Enseñansa
International School Leadership (ISL) ta un programa specificamente pa lidernan den Enseñansa. E grupo cu tabata presente na e congreso ta lidernan den tur tipo di nivel di Enseñansa, tur hende cu ta asumi un responsabilidad den Enseñansa.

robotstxt: allowed

filter: keep


text:
Durante tratamento di e ley di ombudsman e presidente dictariorial a silencia Mervin Wyatt-Ras
Parlamentario drs. Wyatt-Ras y su fraccion durante tratamento di e ley di ombudsman a ser silencia na un forma bruto no elegante y dictatorial dor di Ady Thijsen.
Segun Wyatt-Ras no tabatin ningun motibo pa esaki. A trata e ley di cual sra. Lopez-Tromp y sra. Wyatt-Ras ta unico miembronan iniciador di e ley cu ta den Parlamento ainda y ta pesey nan a sinta pa defende e ley aki.
Dicho ley a cuminsa cana su caminda desde 5 di juli 2016 y a ricibi conseho di Raad van Advies dia 15 di september 2016. Ya na 2014 a cuminsa reuni tocante di esaki. Gobierno anterior a facilita un kwartiermaker y lo mester a bin cambio den Constitution pa e ley por funcciona na e mihor manera. Despues cu gobierno a cambia na 2017 a tuma 2 anja y te par di luna pasa a bin un cambionan grandi den e ley cu awor lo mester ser trata. E iniciadornan a propone pa e ley ser manda pa Raad van Advies pa un conseho. Wyatt-Ras cu hunto cu Lopez-Tromp ta iniciadornan desde comienso di e ley aki a representa e comision di e constelacion aki di Parlamento y pa sorpresa di Wyatt-Ras na final di discurso di Lopez-Tromp e presidente sin respet pa democracia no a kier a laga Wyatt-Ras como iniciador tambe hiba palabra.
Wyatt-Ras ni su coleganan di fraccion y hasta otro coleganan di otro fraccion no por a compronde e forma di proceder di e presidente. Mervin Wyatt-Ras di basta tempo caba a ripara cu e Presidente aki a bin ta purba silencia Wyatt-Ras y su fraccion pa e por bulldoze cos den Parlamento. Segun Wyatt-Ras netamente den caso di ombudsman e presidente dictatorial aki no mag di haci loke el a haci, pues di stroba un iniciador pa hiba palabra djies paso e ta di oposicion. Esaki no ta promer biaha cu ta silencia oposicion. Anto netamente pa Wyatt-Ras cu ta sali na defensa di nos cuidadanonan.
Wyatt-Ras den pasado, dia 28 di september 2011, hunto cu sra. Lopez-Tromp ya caba a yega di presenta un mocion pa traha riba un kinderombudsman, cual mocion a ser aproba unanimamente. No ta democratico cu e presidente sin manera aki djies paso e mester bai Hulanda y kier tin e ley trata promer cu e bai, ta purba di silencia Wyatt-Ras. E odio cu Ady Thijsen kizas tin riba Mervin Wyatt-Ras a bira bisto.
E ley di ombudsman lo haci posibel cu nos pueblo ora e no ta di acuerdo e por acudi na e defensor di pueblo pa entrega keho. E defensor di pueblo segun ley lo mester atende cu e kehonan dentro di un termino y por intermedia cu instancianan pa yega na un mihor maneho y sali na derecho di cuidadanonan. E defensor di pueblo ta raporta na Parlamento. E ta un entidad independiente manera Raad van Advies y Algemene Rekenkamer cu lo yuda Parlamento haci un mihor trabou di control di gobierno. E lo por haci investigacion ariba su mes tambe. E ley aki despues cu e regresa for di Raad van Advies y cu a contesta preocupacionnan di Raad van Advies por ser trata den Reunion Publico.


text:
Aña 2019 tawata un aña sumamente positivo pa Turismo di Aruba. E aña por wordo considera un di e mihor añanan den historia di Turismo di nos pais. Tur e indicadornan a indica esaki. E cantidad di stayovers, e cantidad di bishitante crusero, e REV PAR, e ADR y e tourism receipt.
Minister Dangui Oduber tin e grato noticia pa comparti cu den aña 2019 Aruba su turismo a kibra record un bes mas. Segun cifranan cu a drenta di Aruba Airport Authority mas di 1.2 miyon turista a bishita nos isla. Manera ta conoci un turismo fuerte ta percura pa miles di trabou pa nos hendenan. No tin nada mas bunita pa wak con tur e dedicacion y trabou duro di tur esnan cu ta labora den e sector aki ta contribui na resultadonan positivo pa nos isla. Minister Dangui Oduber ta contento cu strategianan usa pa ministerio di turismo a duna su resultado den 2019. E mandatario semper a duna di conoce cu un di e strategianan principal ta pa diversifica turismo den diferente mercado. E mercado di merca ta keda esun principal cu a trece riba 900 mil bishitante pa Aruba sigui pa esun di Latino America y Caribe cu 155 mil. E mercado mericano a crece cu 11% compara cu aña 2018 y e mercado total di “Air Arrivals” a crece cu 3% compara cu e aña anterior. Ministerio di Turismo ya caba ta on top di e fenomeno aki door di sigui traha riba e desaroyonan cu lo bin manera Baby Beach Waterfront, Malmok Boardwalk fase 2 y e renobacion di Rodger’s Beach Piers. Tur esaki lo yuda eleva e producto Aruba pa uno competitivo compara cu otro islanan Caribense. Abase di fondonan di TPEF tambe lo sigui contribui pa contene e problematica di cacho y pushinan riba caya door di e programa Stimami Sterilisami. Un Aruba cu ta cuida y duna amor na su animalnan lo bisa hopi di nos den wowo di nos bishitantenan. Minister Oduber den 2019 tambe a yama Bon Bini na 3 chain di hotel di caliber halto cu ta Hyatt Place Airport, Boardwalk Hotel y recientemente Courtyard by Marriott.
Aña 2020 ta premira di bira otro aña sumamente exitoso pa Turismo di Aruba. Varios desaroyo positivo manera Aruba Gateway 2030, Portcity, Baby Beach Waterfront, Boardwalk Malkok Fase 2 y asina por keda menciona un lista impresionante di proyectonan cu lo crea empleo, stimula economia y crea entrada pa gobierno.
Importante pa menciona cu e vision di minister Oduber di trece turistanan di calidad ta dunando resultado. E meta ta pa trece e turistanan afluente cu tin un capacidad halto di gasta y por nota den e indicadornan cu ta logrando esaki.
Minister Dangui Oduber no tin ningun duda cu aña 2020 lo sigi pa ta uno sumamente positivo pa Aruba su turismo y ta gradici ATA, AHATA, APA y tur esnan cu di uno of otro forma ta contribui na e industria aki.
Turismo ta nos forsa y e driver principal di nos economia.


text:
Busca Palabra
Encuesta
Download
Proyecto Scol Multilingual
Kico ta kico
Aki por haya e preguntanan mas haci (na ingles ‘Frequently Asked Questions’) tocante Papiamento.
- Papiamento ta un idioma of dialecto?
- Papiamento ta oficial?
- Papiamento ta apto pa tur funcion den sociedad?
- Cuanto hende ta papia Papiamento?
- Di unda Papiamento ta bin?
Papiamento ta un idioma of dialecto?
Ta depende kico bo kiermen cu dialecto. For di punto di bista di ciencia Papiamento ta tur dos y esaki ta conta pa tur idioma. Spaño ta un idioma, pero por wak e tambe como un dialecto cu a bin di Latin. Y toch niun hende no ta bisa cu Spaño ta un dialecto. Pasobra Spaño ta wordo considera como un idioma cu hopi balor y prestigio. Y hopi biaha, ora hende bisa cu un idioma ta un dialecto, nan kiermen cu e idioma ey tin menos balor, sea pasobra nan ta pensa cu e no tin gramatica, of cu e ta un variante menos bunita di un otro idioma, etc.
Si un hende bisa cu Papiamento ta un dialecto den e sentido ey, esey no ta berdad. Papiamento tin su structura y su reglanan y ta di mesun balor cu cualkier otro idioma na mundo. E no ta un dialecto di Spaño ni di Portugues tampoco, pasobra Papiamento ta un tipo di idioma diferente compara cu e dos idiomanan menciona. Papiamento ta un idioma crioyo, mientras cu Spaño y Portugues ta idiomanan indo-europeo. For di punto di bista oficial, pais Aruba a duna Papiamento reconocemento como idioma, ya cu el a wordo oficialisa na aña 2003.
Pa mas informacion: Idioma General.
Papiamento ta oficial?
Dia 21 di mei 2003 Parlamento di Aruba a tene un reunion caminda a decreta Papiamento y Hulandes como idioma oficial. Esaki ta encera cu tur ciudadano na Aruba por dirigi su mes na Gobierno na Papiamento of Hulandes.
Pa mas informacion: Papiamento / Status Actual.
Papiamento ta apto pa tur funcion den sociedad?
Tur idioma di un comunidad por ta apto pa tur funcion den e comunidad ey. Pero tin biaha pa motibonan historico un idioma no ta haya e oportunidad pa desaroya su mes pa bira e instrumento di comunicacion den cierto areanan. Un tempo no tabata considera Hulandes un idioma apto pa skirbi tratadonan cientifico, Latin tabata e idioma pa esey. Cu tempo Hulandes a haya mas funcion y awor ta us’e pa ciencia tambe. Cu e ehempel aki kier ilustra cu Papiamento riba su mes ta apto, pero mas funcion e haya, mas grandi e necesidad pa ekipa e idioma cu termino specifico ta bira.
Cuanto hende ta papia Papiamento?
Literatura no ta duna un cifra concreto di e cantidad di hende cu ta papia Papiamento na mundo, pero e ta varia entre 250.000 pa 330.000. Cu siguridad por bisa cu Papiamento y Islandes (idioma di IJsland) tin mas o menos e mesun cantidad di hablante.
Di unda Papiamento ta bin?
Tin diferente teoria di unda Papiamento ta bin, pero ta dificil bisa cua teoria ta esun corecto. Loke si por bisa ta cu Papiamento ta un idioma cu a desaroya su mes door di e contacto entre hablante di diferente idioma. Pa comunica cu otro nan a crea un idioma nobo y asina den transcurso di tempo Papiamento a bira loke e ta awe.
Pa mas informacion: Papiamento / Historia.Scroll To Top


text:
Kralendijk - E tema ta: Historia di KRIA BON. SKAL I KOMISHON DI LUNA YEN ta kontinuá ku aktividatnan segun su kalènder kultural. Anochi ku Luna Yen, un inisiativa ku a nase den pasado for di algun siudadano ku gran pashon pa nos idioma papiamentu.
SKAL ta keda pone énfasis ku meta prinsipal di e evento pa stimulá otro pa skirbi, deklamá, konta storia, kanta òf presentá obranan kòrtiku na papiamentu.
No neglishá bo kapasidat i bin demostrá ku bo por. Nos ta apresiá i respetá tur obra, ku eksepshon di palabranan bulgar, polítika, problemanan personal i tur loke ku no ta kuadra ku nos aktividat.
Manera semper, ta keda liber na kada bishitante pa trese algu di boka dushi pa kompartí ku otro bishitantenan i un súplika pa tur hende bini ku nan propio stul.
Anochi ku Luna Yen ta keda un evento sosial di pueblo i pa pueblo, pues un i tur ta kordialmente bonbiní.
Anochi ku Luna Yen na Punta Blanka serka Win Emerenciana ku su krio di galiña.
E fecha ta djaweps 15 di ougùstùs 2019. na e orario di kustumber kual ta 7or pa 9or anochi.
Tema prinsipal ta; Un Fitó di krio di kabritu, Doñonan di kabritu na Boneiru, despues ku krio di galiña i awor ta Fabriká bida di un Galiña.
Tin transporte grátis ku ta sali 6or atardi for di Rincon i SKAL pa direkshon di Punta Blanka.
Pa personanan di Playa bùs ta sali di SKAL 6.30 PM pa direkshon di Punta Blanku.
Un súplika na tur esnan ku mester di transporte pa hasi reservashon na tempu na SKAL.


text:
Bon biní riba e website di Ministerio di Finansa. Pa un bista mas amplio di e website di Ministerio di Finansa por klek riba, www.minfin.cw
Mishon
Ministerio di Finansa ta promové un maneho afektivo i balansá riba tereno finansiero, fiskal, di duana i raportá transakshon inusual, i ta promové atkisishon i uso responsabel, efikas i hustu di fondonan públiko i kòntròl di asuntunan presupuestario.
Vishon
Na aña 2025 Ministerio di Finansa ta un organisashon ku ta promové integridat finansiero den nos komunidat i ku afán pa hiba un maneho finansiero, fiskal i monetario integral, efektivo, balansá.
Paga impuesto ku
Hasi deklarashon di impuesto di entrada
PART 2 - Na ningun momentu tabata intenshon di Gobièrnu pa yega na e punto pa trese ahustenan ku


text:
Despues cu rumornan tabata circula riba e retiro di e actual Minister di Medio Ambiente y Infrastructura Otmar Oduber lo tuma su retiro, awe mainta durante conferencia di prensa, su mesun persona a confirma esaki. E retiro ta uno completo, pues no solamente como minister pero tambe di politica. Alabes e Minister a duna di conoce cu e actual Parlamentario Marisol Lopez Tromp lo tuma e cartera over y na su luga den parlamento, candidato di partido POR, Dellanire Maduro lo drenta parlamento.
E minister a duna di conoce cu despues di mas cu 22 aña den politica activamente y sin tuma un break, a yega momento pa e descansa y duna tempo bek na su famia. Su salud tambe ta un factor grandi, pero ela sigura cu e tin hopi tempo mas pa bay. Su retiro no lo ta per direct, e lo continua te cu december di e aña aki y pa januari 2020 sra. Lopez Tromp lo tuma e encargo.
Mas informacion lo sigui den edicion di mayan.


text:
Ministerio di OCW a disidí pa prolongá finansiamentu di e programa di investigashon Karibe. Durante di e sinku añanan binidero NWO por ekspandé e Programa Karibe ku dies mion di euro. Promé p’esei NWO ta bai traha un agenda di konosementu.
Na 2013 a lanta e programa ‘Investigashon Karibense: un enfoke multidisiplinario’ (‘Caribisch onderzoek: een multidisciplinaire benadering’) pa fortalesé e investigashon di (i na) e seis islanan den Reino Hulandes. OCW ta mashá satisfecho ku e manera kon NWO a forma e programa di investigashon den Karibe. Investigashon ta di gran balor pa e retonan na e islanan, méskos ku lantamentu di kapasidat i konosementu. Interes di parti di investigadornan i stakeholders pa e programa di investigashon, tabata masha grandi. Pa e motibu ei, OCW a disidí pa kontinuá e programa ku bùdjèt nobo.
Te ku awor denter di e programa a inisá dos asina yamá yamada multidisiplinario. Mayoria proyekto di e promé yamada tabata dirigí riba siensia di mundu i bida. E di dos yamada tabata dirigí mas tantu riba koperashon regional i impakto. Esaki a resultá mas tantu den proyektonan di siensia sosial. Ta premirá ku e kontinuashon di e programa lo ta ampliamente interdisiplinar. Liñanan outónomo den investigashon mester bini huntu ku konekshonnan na rutanan relevante for di e Agenda Nashonal pa Siensia di NWA (Nationale Wetenschapsagenda NWA). E instituto di investigashon na St. Eustatius CNSI, tambe lo forma parti den e programa di investigashon di Karibe.
Agenda di konosementu
Promé ku sigui ehekutá e programa, lo hasi un inventarisashon di e aktividatnan di investigashon na region di Hulanda Karibense. Na e momentu akí tin tiki bista riba kua investigashon ta tumando lugá for di e diferente inisiativanan. E imahen ta fragmentá.
Tambe a base di e inventarisashon despues lo sigui, en koperashon ku e stakeholdernan relevante, trahamentu di e agenda di konosementu. Esaki tambe mester tin e prioridatnan di e islanan mes, huntu ku e prioridatnan di Unesco su Small Island Development States (SIDS) i e asina yamá Sustainable Development Goals (SDG’s). E agenda di konosementu lo kubri investigashon fundamental te práktiko. Ta a base di e agenda di konosementu, NWO lo elaborá e siguiente ruedanan di supsidio.
Fuente: NWO


text:
ORANJESTAD(AAN):Durante e ceremonia na Marinierskazerne Dialuna, unda cu polisnan a ricibi un condecoracion pa nan participacion na e operacion di ayudo di emergencia na St. Maarten despues di e destruccion cu horcan Irma a causa, Alto Comisario Andrew Hoo a hiba palabra.
Hoo a trece dilanti cu ta un honor pe, pa e tabata presente na e ceremonia.
“E ta un honor grandi, pasobra e ceremonia aki ta pa mustra e aprecio pa mi coleganan di Cuerpo Policial, cu a contribui na e esfuerzonan pa mantene orden publico y yuda cu trabaonan humanitario na St. Maarten na 2017”.
“Despues cu horcannan Irma y Maria a dal St. Maarten duro, Cuerpo Policial di Aruba a haci preparacionnan pa brinda ayudo”.
“Tur cos a wordo regla y mi coleganan a viaha pa St. Maarten, rumbo pa lo desconoci y unda cu hendenan tabata den necesidad grandi pa ricibi ayudo”.
Esaki segun Hoo, kende a indica cu e polisnan mester a mantene orden publico y trece seguridad.
E Alto Comisario a bisa cu e ta hopi orguyoso di e agentenan policial cu a bay yuda y tambe di tur e otronan cu tras di pantaya a contribui.


text:
Yen di cuestionarios riba e página ib di agensia matrimonio, brazil, nobo i di cuestionarios di e muhénan, e mucha, nos, nobo cuestionarios, enkuesta, hende, chikitu, novial, nobo en un agensia di e stat den brazil, esta e sitio gratis di koredó elektróniko (vital) di agensia matrimonio konosí den e coleccion di cuestionarios ku fotografia ta chikitu i a hisa, hòmber i muhé, nos i novial, ku invitacion di e diferente ophetivo di its. Avanzado kapasidat di búskeda di e lugá di internet riba diferente kriterio e permit haña e sí e brùit òf e hòmber, kasá òf kasá, cónyuge, otro den bida. E sitio electronico di agensia matrimonio (di klup), brazil bishitá na e hòmber (di chikitu, e novial) di e stranhero por ta asina ku e ayudo di nos lugá, ib, ta posibel pa loke ta kasa ku un stranhero. Por ta pesei, nos servisio di kita ku di stranheronan union e hits (muhé, nos) ku den haña un par (di ta deseá, un cónyuge) di otro tera. Basta ku registrar gratis na e sitio ib di agensia (di klup di sirbishi), rules un cuestion dialogo, i Su preokupashon ku fotografia bin projects sera ku stranhero i brazil, ukraina, bielorrusos i di otro nacional. Tur e sirbishi di nos afdak ib di agensia matrimonio disponibel pa forma gratis i boluntario. E coleccion di cuestionarios ku fotografia di e partisipante (usuario) ta un klup di servisio di its di e stat den brazil na nos lugá, ib sin e premio registro.
Despues di compra di balor agrega pa un cuestion pa investigá e moderno e sitio, Nan dat ta publica den e pagina di agensia i ta disponibel pa visualisa i di búskeda di hopi bastante na nos lugá, ib i registra anteriormente den e usuario. Di ubicacion di e ofisina Elektróniko di agensia Matrimonio di e stat den brazil (direkshon), e suma di teksto, e forma di biahe i ta transportá nan, meskos informashon di kontakto, e only na telefon di agensia matrimonio di e stat den brazil, lugánan di biba, skype, koredó elektróniko i direkshon di koredó elektróniko i hurídiko di e direkshon físiko, e komun na nos lugá, ib vertalen (internet) di kita bo ta spesial na e servisio di informashon di referencia. Página ib di agensia matrimonio di e stat den brazil, e servisio di its den liña, lugá di its Version. Ora ku e uso di material di e vital di kita for di e stat den brazil na e establesementu di e famia, e instrukshon pa esakinan di communicacion elektróniko necesariamente e establesimentu di hipervínculo, pa esakinan empresa ta necesariamente un invitacion di e fuente.
Agensia matrimonio’
E operacion ku mayordomia di lugá vital di its matrimonio, brazil, preguntanan di material promocion (publica di binnen) riba e pagina di afdak di its pa grave, e relacionnan konosínan, e onbekende riba e funshonamentu di e sitio ib di organismo kontakto por koredó elektróniko, (icq): pod: mayordomo di lugá ib koredó Elektróniko (vital) di agensia Matrimonio pa grave di its i di informashon Yen di e kontakto di mayordomia di afdak ib di koredó Elektróniko (vital) di agensia Matrimonio ta mira


text:
ORANJESTAD (AAN): Den fin di siman tabata tin un celebracion grandi den e bario di Washington. Motibo di e celebracion unico aki tabata e gran apertura di e mini-veld.
Manera ta conoci, e gobierno di Aruba bou liderazgo di S.E. prome Minister Mike Eman, a tuma e iniciativa di pone varios cancha chikito (turfvelden) pa nos conoci como mini-veld den varios bario di Aruba.
E biaha aki a toca turno na e bario di Washington, na e veld di Nacional. Esaki sigur cu e bon ayudo di COA.
Sra. Gabrielle Croes, miembro di bestuur di Nacional Division Hubenil, a habri e atardi aki gradiciendo tur cu a haci e projecto aki posibel. Sigui pa e palabranan bunita di nos Prome Minister Mike Eman, cu a keda hopi satisfecho di por a contribui cu e cancha aki. Pa asina no solamente por crea mas deportista na Aruba, sino tambe pa promove movecion cerca nos muchanan. Siguientemente e representante di COA, sr. Roy Mezas a hiba palabra. Aki el a enfoca ariba e importancia di deporte na Aruba y tambe a felicita Nacional cu e bunita cancha aki. Tambe el a menciona e bon trabou di sr. Dito Acosta cu semper sa di “make things happen”.
E parti mas bunita di e atardi aki tabata e dedicacion di e mini-veld na sra. Anchi Maduro. Esaki tabata un sorpresa pa juffrouw Anchi. E tabata hopi emociona y agradeci cu e dedicacion bunita aki. Desde cu Scol Preparatorio Washington a habri den e bario di Washington na aña 1997, Juffrouw Anchi a inculca e amor pa cu deporte den e chikitinnan.
Como cabesante di scol preparatorio Washington for di 1997 te cu 2013, el a participa na diferente campeonato di futbol escolar. E chikitinnan aki a crece bay Scol Basico Washington, caminda juf Anchi semper a keda apoya nan. Na aña 2005 Scol Basico Washington a gana e titulo di Futbol Escolar di Aruba. Asina aki a representa Aruba na e campeonato Interinsular ABC na Boneiro, ganando esaki pa prome biaha pa Aruba.
Esaki tabata e mecha tambe pa un grupo di juffrouw y mayornan, hunto cu nan juffrouw Anchi, lanta e team di Sport Club Washington na aña 2005, pa asina participa na e campeonato di Lifida. Na aña 2012 a uni cu e team di Nacional. Juf Anchi, un coach cu hopi amor pa su muchanan y pa cu e deporte di futbol. E semper tabata encarga cu e team mas chikito, Sub 5, pa e equipo di Nacional.
E atardi a culmina cu un wega amistoso entre e team cu juf Anchi ta coach, esta Sub 5 y e team Sub 7 di Nacional. E muchanan a gosa di por a hunga riba un cancha bunita di yerba artificial.
Cu e mini-veld aki Nacional kier a gradici na prome luga Gobierno di Aruba, COA y tur esnan envolvi den e proyecto aki. Tambe a gradici sr. Ruben Pietersz, cariñosamente yama Opa, pa semper tey pa yuda tur e teamnan di Nacional.
Juffrouw Anchi Maduro:
Un señora, un juffrouw, un fuente di inspiracion y adimiracion. Laga juf Anchi ta un ehempel pa nos tur!
Ariba e potretnan por aprecia un parti chikito di e tremendo atardi.


text:
[pap] TEDx su evento “What if…” a revoluciona un diabierna na Aruba
Nuebe orador a captiva un sala yen na Cas di Cultura
“What If” tabata e tema di e evento TEDx Aruba 2016 cual a tuma luga diabierna den Cas di Cultura. Un mainta cu a cuminsa cu discurso di Prome Minister Mike Eman, kende a logra cu TEDx por a bin Aruba aña pasa pa prome biaha despues di su participacion na TEDxBinnenhof 2014.
Den e prome sesion di tres orador tabatin Sarah-Quita Offringa cu su discurso ‘What if it takes a village to make a Sarah-Quita’; Arthur Woods ‘What if we all had superpowers’ y Andrea Sanders ‘What if we refuse trash’.
Tur e oradornan aki tabatin algo en comun. Un storia cu ta inspira otro, cual ta e mision tambe di un evento manera TEDx. Sarah-Quita tabatin un bunita storia cu a cuminsa na e “village” Aruba, cu un soño pa competi cu e “grandinan” di windsurfing ora cu e tabatin apenas 12 aña. Su soño a wordo logra danki na e apoyo cu semper e tabatin di su mayornan. Ora cu el a bay studia na Hulanda e realidad di bida a dal’e: un bida riba su mes, sin ningun hende pa regla su asuntonan p’e. El a cay pero a siña cu semper tin hende toch cu ta dispuesto pa saca un man den e bida druk cu e tabatin entre su estudio y competencianan. Algo importante cu el a siña tabata maneha su tempo pa regla su bida entre estudio y competencia na e diferente “village”nan di mundo, cu for di cada uno a el a siña algo di bida.
Tur cos cu bo haci den bida tin un motibo y por yuda otronan pa mehora. Asina Arthur Woods a experencia despues cu el a finalisa su estudio y a drenta e mercado laboral hopi inspira pa logra cosnan den bida. “Nan ta siñabo den bida cu bo tin cu studia y despues bira profesionalnan inspira. Pero inspiracion ta un cos y e mundo ey ‘fo ta algo otro.” El a haya su mes ta pone mas atencion na loke otronan a bis’e enbes di haci loke e kier logra. Su concepto den bida a cambia despues cu el a bay traha cu Google y a cuminsa dedica parti di su tempo liber na Youtube, den e tempo cu e canal aki tabata practicamente solamente di temanan simpel. “Ta increibel con hopi diferencia 5 ora di trabou boluntario riba YouTube a haci pa revoluciona loke por a haya riba e canal aki,” Woods a bisa e sala di Cas di Cultura cu tabata completamente yen. Aki el a siña cu e miho trabou cu bo por haci ta esun cu bo ta gusta y cu bo ta sinti cu bo ta haci algo pa yuda otronan.”
Tur e oradornan di mainta tabatin un mensahe hopi positivo cu a wordo treci dilanti den e 15 minuut cu nan tabatin disponibel pa haci nan presentacion. E oradornan a referi na diferente ocasion cu loke nan ta trece dilanti ta cuadra cu e concepto di sostenibilidad cu Prome Minister Eman a trece dilanti den su discurso na apertura di e conferencia.
Hopi atencion tabatin pa Andrea Sanders kende ta biba cu practicamente “zero waste” y esaki ta danki na e forma con el a wordo lanta. “Mi a wordo inspira pa mi welonan,” el a bisa. Pesey e tabata facil pa adapta su mes na un estilo di bida unda cu practicamente no tin desperdicio. El a mustra cu tabata facil p’e adapta su mes mirando e ambiente den cual el a lanta y e ta trata di educa otronan pa nan tambe logra yega na un mundo cu practicamente ningun desperdicio.
Hopi loke nos ta usa awendia ta diseña pa usa un biaha y tira afo, basa riba un mercadeo dirigi riba esaki. Cada un por traha pa trece cambio den esaki, pero na mesun momento el a bisa cu reciclahe no ta e solucion completo. “Nos ta produci demasiado pa cumpli cu e meta di reciclahe.” El a duna e ehempel cu e ta cana cu su container pa bebe likido y un tayo chikito den cua e por pone su cuminda tambe den dje ora cu ta necesario.
Tin algun conseho basico, el a trece dilanti, cu por sigui pa yega na practicamente “zero waste”. Ora cu yega na esaki por papia di un “zero waist economy”, esey ta nifica fabrica y uza material sin causa sushi. Por cuminsa na reduci “waste”, cual ta algo cu tur hende por logra. Pa Aruba e ta un poco dificil unda cu mas cu 90 porciento di loke ta wordo uza ta importa. Pero mester tin un comienso y mester simplifica e ambiente, unda cu ta balora “propiedad” (loke bo ta uza) enbes di concentra riba consumismo. “Enfoca riba productonan duradero,” Sanders a bisa, “cuminsa pa cambia di “disposable life style” pa un “re-use lifestyle”. Pa cada cos cu bo uza na cas, mira kico bo por re-uza. Na restaurant cuminsa pa pidi bebida sin straw, semper cana cu un container chikito pa hiba bo resto di cuminda. Asina bo ta conscientisa otronan. Principalmente na hotelnan, unda por conscientisa e turistanan cu di e forma aki por proteha e turtuganan tambe”.


text:
Den un accion cu a tuma luga diaranson mainta na Corsou, trucknan di greis a blokia entrada di WTC na Corsou. Esaki relaciona cu e problema di greis cu tin na Corsou.
Esaki ta sede di Domeinbeheer cu ta e departamento di Gobierno cu ta atende cu asuntonan di greis. Pa basta luna caba e trucknan ta bay busca greis, pero no ta haya e material aki. E ora nan ta haya cierto seronan cu nan ta coba, y Polis ta yega partiendo boet cu ta yega 2500 florin, ora cu haya nan ta coy e material aki sin permit.
El a yega su punto culminante na momento cu Serlikor cu tin un tereno grandi di greis cu por bende nan esaki, pero ta prefera uza e greis limpi aki pa tapa sushi cu nan y no bende nan.
E manehadonan di e trucknan aki por haya greis sushi cu por tapa sushi cu nan, pero Serlikor no ta acepta esaki y ora cu basha esaki na Serlikor, e departamento aki ta cobra nan un montante astronomico.
Pa e motibo ariba menciona, nan a dicidi di acudi na Domeinbeheer pa papia cu director Jairo Martis, kende no kier a sinta cu nan. Pero finalmente ora cu e trucknan a blokia e entrada, a acepta pa sinta na mesa y kende a priminti di busca e solucion.
E manehadonan / doñonan di trucknan a dicidi cu ta blokia e entrada y salida te ora cu nan haya un solucion. Jairo Martis a dicidi di sali cu Polis pa sinta na mesa atrobe y yega na un solucion, siendo cu nan mes a presenta un solucion.
E por wordo regla di un forma pa nan haya greis cu nan mester entrega awe na clientenan, cu awo no tin. P’esey nan a exigi un solucion pa awe.


text:
Historia
Historia di SVB
Sociale Verzekeringsbank (SVb) a wordo funda na 1960 pa administra e ley di pensioen di biehez (AOV). Na 1965 e tareanan di SVb a wordo expandi cu e introduccion di e ley di pensioen general pa viuda y huerfano (AWW). Na 1966 un otro tarea adicional a bin pa SVb ora di introduci e ley di seguro di malesa (ZV) y accidente di trabao (OV). Finalmente pa 1983 a keda institui un fondo di cesantia pa garantiza e compensacion di trahado den caso di retiro involuntario.
SVb como institucion independiente na Aruba:
Durante cu Aruba tabata forma parti di Antiyas SVb na Aruba SVb tabata un filial administrativo mientras cu gerencia y maneho tabata tuma lugar na Corsou. Desde e Status Aparte SVb a para riba su mes y a desaroya den un institucion clave den nos red di proteccion social. Cu inversionnan den su recursonan humano y su experiencia acumula durante e periodo di crisis y boom economico y tambe di cantidad di poblacion, SVB awe ta un institucion cu ta lora independiente, cu un maneho corporativo eficiente, un servicio atento y cu un gran sentido di responsabilidad.
Cambionan den ley pa mehora su funcionamento
Pa mehora su producto pa comunidad, SVb a y ta sigui promociona varios cambio den ley pa dun’e e instrumentonan legal necesario pa yega na un posicion financiero solido di nos systema di proteccion social.


text:
Si bo tin un fakansi ta plania masha dia pero bo no sa unda pa bai, konsiderá Hawaii pa bo próksimo destinashon, pasó den fluhonan di lava na Hawaii tin un ‘mushroom’ (padestul) (kual si bo a lesa Kibra Hacha, bo sa kaba ta kiko e ta) ku ta duna orgasmo spontáneo na hende muhé na momentu ku nan hol’é.
E ‘mushroom’ ta koló oraño, i aparentemente ta den e fluhonan di lava kual tin entre 600 pa 10.000 aña bieu, so bo ta hañ’é.
Na aña 2001 dos sientífiko sumamente kurioso a laga algun muhé i hòmber hole e ‘mushroom’ aki. Mas ku mitar di e muhénan a eksperensha un orgasmo spontáneo despues di a hole e ‘mushroom’. Aparentemente e ‘mushroom’ ta saka algun ‘neurotransmitter’ similar na esun ku seleber di hende ta saka na momentu di relashon seksual. Lamentablemente e hòmbernan si no a sinti nada. Al kontrario, nan a haña e kos algu askeroso.
Mi tin ku bisa tambe ku e estudio di e dos sientífikonan aki (John C. Holliday i Noah Soule) a keda desbaratá òf no sientífikamente aseptá. E ‘mushroom’ a keda klasifiká komo un tipo di ‘mushroom’ ku ta pertenesé na e tipo ‘Dictyophora’ ku despues a keda nombrá komo ‘Phallus’, i for di 2001 a keda yamá ‘Afrodisiako femenino.’ i algu difísil pa haña. Pues mi no sa ta dikon nan a hasi e estudio mes. Kisas ta pa nan por bend’é karu ku hende muhénan ku no tin hòmber, kual ta hopi. Ta mi ta pensa mi kos. E figura dje ‘mushroom’ parse un pénis tambe, òf kisas ta mi imaginashon?
En todo kaso den un rapòrt publiká riba ‘International Journal of Medicinal Mushrooms’ nan a skibi resultado di e investigashon i aparentemente di 16 hende muhé ku a hole e mushroom, seis a eksperensha un orgasmo spontáneo leve. E sobrá 10 nan a sinti ku nan kurason a kuminsá bati mas duru. E hòmbernan a haña ku e ‘mushroom’ ta hole stinki i ta askeroso. Nan no a sinti nada mas.
Sientífikonan ta haña difísil pa respetá resultado di e investigashon aki debí ku nan a hasi e estudio riba solamente 36 persona boluntario, kual ta un kantidat muchu chikí pa prueba algu, i di e 36 personanan, 20 no a sinti nada. Di esnan ku a eksperensha batimentu di kurason mas fuerte, bo no por relat’é na orgasmo. Por último, e sientífikonan no a mustra kon nan a prueba ku bèrdat loke e seis muhénan a sinti tabata orgasmo.
No laga esaki stroba bo di bai Hawaii si. Prinsipalmente si bo tabata tin intenshon di invitá mi pa bai ku bo. Den mi buki Kibra Hacha mi a skibi algun kos ku no ta duna bo orgasmo, pero nan ta lanta bo deseo seksual si. Lesa e kapítulo di afrodisiako i bai tèst nan tur wak kua ta yuda.
Pa e hendenan ku no sa, tin algu diferente ku nan ta bende ku yama ‘Rush poppers’. Si mi no a skibi esaki den e buki Kibra Hacha, ta pasó mi a lubidá, pero mi ta bai bisabo aworakí: Rush Poppers tambe ta algu ku bo por hole i e ta inkluí e kímiko ku yama ‘isobutyl nitrite’, kual ta relahá bo múskulonan i ardunan sanguineo. Na momentu ku bo hol’é, bo ta kuminsá sinti bo kurpa spesialmente bo kara ta bira kayente. ‘Rush poppers’ ta mehorá bo eksperensha seksual i duna bo un mihó orgasmo. Pero e efekto ta kita un bes, pues sòru pa bo ta ‘ready, steady, go’ ora bo uz’é.
Ta bon pa bo sa, ku e ta un produkto ku a keda inventá i uzá pa homoseksualnan i e tabata konosí komo ‘gay drug’. Pues e ta hasi sèks anal mas fásil i plasentero. Tin algu tambe ku yama ‘Jungle Juice Poppers’ ku ta básikamente meskos. Bo ta hol’é meskos ku ta kokaina bo ta hala, wanta bo rosea pa sinku sekònde, i mesora bo ta bira haltu. E no ta un droga, bo no ta bira adikto na dje. (A ménos ku bo bai hasi di mas i uz’é tur dia.) Segun mi nan ta bend’é na Kòrsou. Mi n’ ta sigur. Bai chèk bo laga mi sa, anto tèst e mesora tambe bo laga mi sa kon a bai ku bo eksperensha seksual!
Fuente: Mandatory, Science Alert
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Louis-Philippe Römer den seri Sombra di Koló
Lekturanan
Djasabra último, dia 10 di yanüari Louis-Philippe Römer a duna un charla sumamente interesante tokante stereotipo na Kòrsou i kon esaki ta pone rasismo bira mas fuerte i sigui perdurá den nos komunidat.
E charla a bai mas spesífiko riba kon propaganda polítiko di diferente partido polítiko ta kontribuí na esaki. Römer su presentashon tabata un éksito rotundo i a hala un públiko asina grandi ku kasi tabatin hende ku no por a drenta den e biblioteka di NAAM.


text:
Tabata dia 13 di maart 2015 cu a sosode un accidente, den cual un Polis na civil, despues di a sali for di Club POVA, a atropeya un mucha cu auto. Su mayan, 14 di maart, Zinnia Croes, naci na aña 2002, a fayece debi na e slanan ricibi den e desgracia. Chauffeur di e auto, un agente di Polis femenino, a admiti cu el a dal algun drinks, pero cu e no ta sinti su mes burachi.
Mesora despues di e caso, a start un investigacion di Polis, cu na opinion di e mayornan di e victima, a dura demasiado. Tambe, na final nan no tabata satisfecho cu e contenido di e rapport y pio di e veracidad y integridad di e rapport, den cual Polisnan a investiga nan mesun colega.
Famia a opta pa busca sosten di abogado mr. Sven Faarup pa acesora nan huridicamente den un proceso huridico cu nan tabata determina pa cana. Asina na October 2016 a atende un reunion cu Fiscal na Ministerio Publico, buscando mas contesta riba nan preguntanan.
Mirando cu Ministerio Publico no kier a investiga of no a mira necesidad pa persigui e chauffeur, mesora a inicia un proceso huridico na Corte Comun di Caribe Hulandes. Ley ta duna tur ciudadano e derecho, cu si nan no ta di acuerdo cu decision di Fiscal ora di investiga un caso penal, cu por apela y protesta e decision na Corte Comun. Ey tres Hues ta evalua contenido di e caso y asina tuma un decision.
E prome caso den Corte a tuma luga na October 2017, unda cu abogado y famia di e victima a purba convence e Huesnan cu Fiscal a comete un eror dor di no persigui e chauffeur. A base di e prome caso, a sigui un di dos caso na December 2017, den cual e chauffeur tambe tabata presente den sala. E polis femenino a acepta atrobe, manera el a haci semper, cu el a consumi alcohol pero no tabata burachi.
Huesnan a reuni riba e dos casonan y awe diabierna 19 di januari 2018 pa 3:30pm a informa famia cu e decision ta cu Ministerio Publico mester habri e caso bek y persigui e chauffeur Polis envolvi den e accidente fatal.
Un fecha pa tratamento di e caso ainda no ta conoci. Pa famia di Zinnia, e caso aki lo no trece nan ser keri bek, pero por lo menos nan ta sinti cu husticia lo prevalece y defende e derechonan di e victima. Diasabra mainta lo tene un rueda di prensa pa suministra mas informacion di e caso.


text:
ORANJESTAD (AAN): Segun Mervin Wyatt Ras di AVP, despues di a ricibi un carta 4 luna pasa MEP hunto cu POR y RED a pidi reunion urgente encuanto Hospital
Wyatt-Ras den conferencia di prensa diahuebs ta indica cu envez cu MEPPORRED ta forma gobierno nan ta yama reunion pa kita hende foi trabao y pa purba stop proyecto di Hospital. Esaki despues di 4 luna cu un carta di minister di Salud a ser manda pa informa Parlamento encuanto Hospital.
Wyatt-Ras ta trece padilanti cu e proyecto di renobacion y construccion di Hospital ta data di basta aña. Na januari 2013 pa medio di un ley cu a ser trata den Parlamento a duna apoderacion pa haci e trabaonan. Na diferente ocasion tanto Junta di Directiva di Hospital como e.o. SOGA a duna presentacion na Parlamento tocante aspectonan tanto financiero como di infrastructura, servicio y cuido.
Na juni di e aña aki un carta a drenta Parlamento dirigi na e comision encarga cu Asuntonan Social y Salubridad cu e peticion pa minister di Salubridad duna informacion na e comision tocante desaroyonan rond di Hospital. Dia 12 di October a drenta un otro carta dirigi na Presidente di Parlamento cu e peticion pa informa Parlamento tocante e ultimo desaroyonan. Den e carta aki ta splica cu e huur di e edificion lo subi cu 417.OOO Florin pa luna. A base di art. 2 inciso 3 di e ley pasa den Parlamento dia 17 di januari 2013 gobierno pues ta cumpli cu su deber di informa Parlamento. Den e ley aki ta apodera gobierno pa entre otro adapta e huur anualmente.
Den e Reunion di Comision central yama dia 20 di oktober e presidente di e comision encarga cu Asuntonan Social y Salubridad kier a impedi pa trata e carta di dia 12 di october den dicho reunion y a sali na cla cu e presidente di e Comision ey riba su mes, sin consulta cu su comision ni cu su vice-voorzitter di su Comision, pa no reuni cu minister. Esaki, segun Wyatt-Ras no ta cuadra cu procedura di trata cu documentonan cu drenta Parlamento. Aki lo mester a trata e carta di minister di juni y duna conseho por escrito na Centrale Commissie pa ser trata y manda pa minister. Esaki e señora en cuestion no a haci.
Na final di e reunion di Comision Central e presidente di Parlamento a laga e oportunidad habri pa miembronan por haci pregunta y duna comentarion y hasta a duna oportunidad pa nan haci esaki por escrito y a fiha un deadline pa e dialuna siguiente pa entrega esakinan.
Con straño cu esaki por zona e presidente di e comision despues di no kier yama reunion pa haya informacion a dicidi tog di manda pregunta pa minister. Wyatt-Ras ta trece padilanti cu e mescos cu otro miembronan di Parlamento a sigui e proceso di construction y renobacion di hospital na un manera critico y e minister semper a bin splica ora a yama pa haci esaki. Ta incomprendibel con awor despues di 4 luna cu a ricibi e peticion di minister pa duna splicasion e fraccionnan a lanta foi sonjo y ta pidi reunion publico. Wyatt-Ras ta spera cu nan lo ta mas diligente cu interes di pueblo, patientnan y trahadornan di hospital cu por cierto ta masha contento cu nan por a cuminsa traha den un parti nobo pa atende patientnan. Wyatt-Ras ta manda palabra di felicitacion pa nan.


text:
Nos ta sostene creatividad y artistanan suficientemente?
Go Cultura Foundation cu concierto pa recauda fondo diasabra Go Cultura Foundation ta recaudando fondo por medio di un concierto riba diasabra venidero cu cantantenan...
‘Abortus ta un secreto publico’
E tema di abortus ta keda un secreto pa mayoria hende rond di Aruba. Bon Dia Aruba a entrevista un apotheker y Famia Planea...
‘Kico sociedad tin como expectativa di hende homber?’
Terapista di pareha na DAS Enid de Kort: "Bo mester ta macho, bo mester ta sigur di bo mes, bo no mag di papia...
‘Hobennan tin un potencial inmenso’
"Nos hobennan ta traha di diamante y oro, pero nan no a haya chens pa briya ainda. Tur di nan ta aki cu potencial...
Estado ciclico di historia explora den exposicion ‘Power & Ancestors’
Pa Arturo Desimone, curator Rubiano di exposicion ‘Power & Ancestors’ na Gallery WM Amsterdam, e importancia pa nos como sociedad tin mas conexion cu...
Mantene balans entre culturanan
“E ironia ta cu awendia mi Papiamento y mi Ingles ta hopi miho cu mi Cantones, aunke ambos lenga mi a siña na edad...
‘Bo por integra na Aruba hopi lihe si bo pone di bo parti’
Reconociendo nos Arubianonan nobo den cuadro cu celebracion di 18 di maart, nos a combersa cu Jose Lecler, 49, naci na Santiago, Republica Dominicana. Sr....
Malvido Carrillo: ‘Rubiano discrimina na Hulanda ta keda discrimina contra Latino’
“Mare mi por a bay bek den tempo cu mi tabata bay scol basico cu e durf cu mi tin awo pa desmenti hende...
Mimo’s Ice Cream Rolls a habri su porta nan na Paseo Herencia
Recien Mimo’s Ice cream rolls a habri su portanan na Paseo Herencia y manera a nomber mes ta bisa, e ice cream ta bin...
Actividad pedagogico ta yuda pa compronde complehidad di Rancho
E tipo di proyectonan manera e mercado na Flor Oriente cu ta tuma luga awe den pleno curason di Rancho, pero tambe e caminata...


text:
Door di habri e lista di rekisito di DIMAS bo ta haya sa locual cu bo mester trece:
Permiso pa estadia temporal pa un persona cu ta biba di interes of pensionado (sin trabao)
Descripcion
Un persona cu ta biba di interes of un pensionado por establece su mes como tal na Aruba, si e ta cumpli cu cierto condicion. Si esaki ta e caso, e persona ta haya cada bes un permiso di estadia (y no di trabou) pa un periodo di un aña. Mester renoba e permiso aki cada aña y mester haci esaki por lo menos tres luna prome cu e ultimo permiso caduca. E persona no mag di ta den servicio di un doño di trabou, estableci na Aruba.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
Ta cobra Awg. 65,- ora di entrega e peticion. E suma pa e permiso ta Awg. 100,-.
Cuanto tempo ta dura pa hay'e?
Ta dura 10 siman pa trata bo peticion.


text:
Segun datonan di e ultimo Censo realisa na 2010, ainda mayoria di nos comunidad ta practica Fe Catolico. Sinembargo durante e ultimo añanan e creyentenan di religion Catolico a cuminsa mengua.
Tur aña durante luna di october, Monseñor Luis Secco ta bin establece su mes na Aruba, durante temporada di Confirmacion, cu e firme proposito di confirma religion Catolico cerca nos futuro generacion. E ta un di e tres sacramentonan di iniciacion Cristian, cu manera e mesun palabra ta bisa, e ta nifica afirma of consolida nos Fe Catolico pa asina completa e obra realisa cu e sacramento di Bautismo.
Temporada di Confirmacion.
Durante un entrevista cu Bon Dia Aruba, Monseñor Secco a expresa su gran alegria y satisfaccion cu alrededor di 400 mucha di 6e klas a wordo confirma. Pero pareu a expresa su preocupacion, ya cu e muchanan aki no ta hayando e ehempel adecua pa sigui cultiva nan Fe Catolico, manera mester ta.
Tur aña, Monseñor Secco ta dedica su mes pa administra e sacramento aki den e nuebe parokia cu clero Catolico tin na Aruba. Plus un grupo di adulto cu ta prepara e ceremonia aki hunto cu e hobencitonan cu a confirma. Nan ta muchanan entre 12 aña pariba cu a caba 6e klas pa bay scol secundario of avansa.
Ya caba nan a cuminsa inscribi caba pa otro aña. Pero e biaha aki, Monseñor kende ta na cabes di nos Diocesis na Willemstad, a pidi pa prepara e hobencitonan aki di un manera mas profundo y largo. For di januari 2020 te cu november venidero lo ta un temporada di preparacion exhaustivo. E candidatonan pa ricibi sacramento di Confirmacion, mester sigui e celebracionnan y fiestanan di e aña liturgico, entre nan Cuaresma, Pasco, Pentecoste, etc…pa nan por yega cu mas formacion. “Pero esey nos ta mira cu no ta suficiente,” asina cu preocupacion Monseñor Secco a expresa.
E por mira for di e cantidad cu a Confirma e aña aki, si un 10% ta sigui bini Santa Sacrificio di Misa ta hopi. E ta haya cu ta algo similar di loke ta sosode despues di Prome Santa Comunion. “E por ta un bon estadistica,” el a expresa. Pero nan ta confronta e situacion cu despues di Confirmacion, ya parce como cu tur cos a caba, y nan no ta bin mas hunto pa sigui fortalece nan Fe.
“Mayornan mes ta bisa: Ya bo a confirma. Y e muchanan mes ta bisa: Mi a confirma. Kico mas…” Monseñor ta haya cu nan no ta compronde cu pa medio di Confirmacion, nan ta cuminsa un etapa. Esey ta e etapa di confirma na creencia Catolico. Kiermen nan mes como hoben Catolico bin misa minimo tur diadomingo.
Fortalece Fe Catolico.
Algo cu Monseñor ta haya bunita ta cu tin muchanan cu a pone den e carta cu nan kier bira lector, misdienaar, collectant of forma parti di un coro infantil. E ta haya cu tur esaki ta posibel, pero ta depende di e creatividad di cada parokia. Igualmente e catecista tin biaha ta busca e manera pa sigui congrega nan pa sigui cu nan practica di fe. El a trece como ehempel e grupo di Amigonan di Hesus y Maria, cu e religioso ta haya ta bin haciendo un trabou fantastico. “Ami ta kere cu esey ta e manera pa e hobennan sigui,” el a bisa.
Moseñor Secco ta considera cu esakinan ta un punto di evaluacion di su presencia den e luna di november na Aruba. Ademas durante su estadia el a probecha pa bishita algun scol secundario. El a papia cu e hobennan, caminda el a duna nan un mensahe como scol Catolico y tambe como hobencitonan cu algun di nan a caba di confirma. “Como scol Catolico mi ta insisti riba e balornan di Fe y di comparti tambe nan bida Cristian cu nan participacion den misa diadomingo, etc…”
E ta haya cu como Iglesia na final nan mester sigui insisti. Den esaki Monseñor a referi na e triangulo cu ta consisti di: scol, famia y parokia (Iglesia). Si den e tres ambientenan aki nos por yuda nos hobennan, e por premira cu eventualmente e contesta por ta mas fuerte y nos futuro generacion por sinti mas animo.
Un tarea cu Monseñor ta considera importante ta cu nos mester yuda e muchanan compronde pa kico mester bay misa, kico ta nifica Santa Eucaristia diadomingo. Tambe e momento di por scucha palabra di Dios y ricibi Santa Comunion. E ta lamenta cu tur e elementonan spiritual aki a bira un manera cu no ta wordo aprecia mas. Te hasta a bira un reto dificil pa sa con por transmiti cerca e muchanan e balor di Santo Sacrificio di Misa.
E ta conclui cu si ‘mayornan mes no ta haci’e. Si mayornan ta ocupa henter siman, y despues diadomingo no tin tempo pa bay misa, lubida cu e mucha tampoco ta bay. Esey ta mi conclusion’.
Sinembargo e ta considera importante pa laga nos sigui purba y sigui anima e hubentud, pasobra e futuro ta den man di nan. Si nos hubentud ta perde e balor di fe, balor di Dios y di principionan Cristian, nan ta perde tur cos. Esaki ta un punto -segun Monseñor Secco- cu nos tin cu pensa y realisa keto bay.


text:
A tira un hende homber na bispo di Pasco dilanti su famia despues di un anochi di fiesta. Flamur Beqiri di Suecia a ser mata dilanti su cas na Battersea Church Road, segun Polis.
Bisiña a bisa cu a tende varios tiramento y un hende muhe tabata grita desespera pa yudansa. Un vocero di Polis a bisa cu a mira un persona perde su bida di un manera horibel, lagando su famia devasta.
Beqiri di 36 aña di edad, kende tabatin su casa y su yiu chikito, a ser declara morto pa servicio di emergencia. Su bisiña Vittoria Amati, 60 aña a bisa cu el a tende 10 tiro y tende e gritamento di e casa. Ora el a sali, el a ripara ta su bisiña.
“E tabata benta dilanti su porta di cas den un pool di sanger. E tabata bibo ainda. Nos tabatin hopi speransa cu e lo biba. No por imagina con desespera su esposa tabata zona.”
Un muhe jong, identificando su mes como un enfermera, a purba di yuda Beqiri aplicando presion na su heridanan, segun Amati.
Hefe Inspector di Detective Jamie Stevenson a bisa cu investigacion ta tumando luga, pero den prome fase y ta trahando pa establece e motibo di con Beqiri a perde su bida dilanti su famia. “Famia ta devasta y oficial specialisa ta dunando sosten. Nos sa cu e victima tabata bayendo cas cu su famia ora nan a tir’e mata casi dilanti su cas.”
Polis ta bisa cu no tin ningun sugerencia cu ta existi un riesgo continuo pa miembro di comunidad local na Battersea.
Esaki ta e homicidio number 135 na London na 2019, e cifra mas halto for di 2008.


text:
Departamento di Salud Publico atravez di Seccion Cuido Salud Hubenil ta cumpli cu derecho di nos muchanan.
Departamento di Salud Publico atravez di Seccion Cuido Salud Hubenil ta cumpli cu derecho di nos muchanan.
ORANJESTAD, Aruba –14 januari 2020: Segun acuerdo di Nationan Uni tur mucha bou 18 aña tin derecho riba cuido di salud pa nan por crese y desaroya sano. Pa por cumpli cu e derecho aki, seccion cuido salud hubenil ta bishita tur scol primario y basico na Aruba pa duna cuido di salud preventivo na nos muchanan. Durante e controlnan di salud aki nos enfermeronan y docternan ta controla e aspecto fisico, mental y social di nos muchanan.
Como cu esaki ta derecho di tur mucha, e mayor of voogd cu tin un jiu ta bishita scol primario of basico ta wordo informa di e controlnan pa medio di un carta na momento cu e mucha cuminsa scol primario of basico pa prome biaha. Mayor cu no ta desea of tin obhecion pa su yiu ricibi e control di salud tin pa haci esaki por escrito atravez di e carta cu nan ta ricibi na cas for di seccion cuido salud hubenil. E controlnan di salud ta sosode durante e añanan cu e mucha ta na scol.
E mayornan cu no tin obhecion y cu si ta desea di ricibi e servicio di cuido di salud pa nan yiu, no mester entrega ni tampoco manda ningun carta bek pa nos. Di e manera aki seccion cuido salud hubenil ta cuida y proteha salud di nos muchanan di Aruba.
Pa mas informacion por tuma contacto cu seccion cuido salud hubenil na 5224200 of mail nos na jgz@despa.gov.aw


text:
-
Contact
- lionel_326@hotmail.com
E yùfrou aki ta sumamente insistente te ku m’a dun’é loke e tabata ke!
Ki ora bo tin ku keda insistí riba algu? Ki ora bo ta sa unda bo tin ku hala e liña na momentu ku bo ta pidiendo algu? Tin bia ora bo keda insistí riba algu nèt e ora ei bo tin chèns di keda sin haña nada, pero si bo hunga bo kartanan bon, bo tin chèns di hañ’é.
Bosnan ta kòrda ku mi mester a hala orea di e hendenan ku tabata bai Mensing’s Caminada pa kumpra e buki ‘Niun Pátaka’, kaminda mi no a anunsiá niun ratu so ku e buki a sali riba merkado? Awèl, ora m’a hala tur hende su orea, m’a bin haña sa ta ken tur e hendenan ta. Anto un di nan ta nada mas i nada ménos ku un persona ku mi a splik’é bon kla ki dia ki ora i na unda e buki ta sali. Pero e no a keda kontentu. E ke sa ku e tin ku haña e buki promé ku tur hende.
Pa di promé fo’i den aprel e tabata yena mi inbox ku yen mail pidiendo informashon di e buki, bisando mi ku el a lesa e ‘preview’ di e buki ‘Niun Pátaka’ i ku e ta interesá den e buki pasó e buki ta mustra hopi bon. M’a bis’é ku e buki no a sali ainda, i ku asina e sali lo mi avis’é.
Den kuminsamentu di Mei el a manda e siguiente mensahe pa mi.
Mi a kontest’é i bis’é ku ‘lo bueno se hace espererar’, pues e sinta warda bon mucha. E no a gusta i el a bisa mi “Ora muhé pidi bo kos, bo tin ku dun’é e kos”. M’a kontest’é “Awèl muhé tin siña warda awó, pasó ora hòmber pidi kos, ta masha hopi nan tin ku roga, yora, sklama i mendigá, i asina mes muhé ta keda sin duna nan nada.”
E yùfrou tòg no a keda kontentu, pues el a kuminsá hunga ku mi emoshonalmente. El a manda e siguiente mensahe p’ami:
“Mi ta un hóben ehemplar ku ta lucha duru pa bai dilanti. Promé ku mi a konosé CuckooPress mi no tabata gusta lesa mes. Abo a hinka gana di lesa den mi. Mi a kumpra tur dos di bo bukinan, tantu ‘Kibra Hacha’ komo ‘Awa, Habon ku Past’i Djente’. Mi a gusta nan asina tantu te ku mi a laga mi amiganan les’é, siendo ku nan tampoko no ta gran lesadó. Nan tur a gusta e buki te ku awor nan ta pidi pa mas. Mi ta hari, yora i siña masha hopi kos mes lesando bo buki i artíkulonan ku bo ta skibi. Lamentablemente no tin hopi material na Papiamentu pa lesa na Kòrsou. Pero mi ke lesa. Mi ke mehorá mi uzo di idioma i vokabulario pa asina mi tambe yuda kontribuí na kresementu di nos dushi idioma Papiamentu. No esei so, mi soño ta di bira un reportero di kalidat ku sa kon pa papia i skibi Papiamentu na drechi i no un reportero di awa mal destilá bruá ku suku Stevia! Mi tin hopi gana di lesa bo buki i mi tin gana di les’é promé ku tur otro hende na Kòrsou. Mi ta dispuesto na paga plaka kèsh p’e buki ei, plùs mi ta duna bo un kos ku nunka m’a yegi duna niun otro hende, pero e úniko manera ku bo ta hañ’é ta su mi risibí e buki ei promé ku dia 29 di Mei!”
Akinan bo ta mira ku ora muhé insistí i persistí n’e forma korekto, bo ta haña bo ta duna nan loke nan ke numa!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
A mustra riba preocupacion con gobierno kier baha gastonan
Parlamantario Robert Candelaria di fraccion di AVP tambe a forma parti di e delegacion di AVP cu a sinta cu Secretario di Estado Knops na oficina di VNO y a mustra cu a atende diferente punto importante pa desaroyo di henter comunidad.
“Loke nos a haci ta di scucha kico pa Hulanda ta importante y nan a bisa cu nan a yega na cierto areglo cu gobierno pa loke ta reduccion di gastonan y si analisa kico AVP lo a haci diferente, mester mustra aki cu e espacio cu gobierno actual a haya pa bay bek for di 0.5% di deficit pa bay bek 3%, lo a pone cu e forma pa hiba e maneho financiero lo tabata totalmente diferente.
Un punto cu nos a enfatisa cu nan ta cu nos a compronde cu lo kier yega na cierto medidanan y cierto cambiona finaciero pa reduci gastonan di gobierno, pero caminda nos ta diferencia totalmente di opinion, ta e forma con pa haci esaki.
Na mes momento tambe nos a haya importante pa enfatisa riba cierto cosnan cu ta tumando luga den comunidad, por ehempel atakenan fuerte contra nos Corte, tambe strobamento di libertad di expresion y libertad di prensa.
Principamente den e tempo corto cu nos a haya, nos a atende mas tanto e aspectonan financiero cu nos ta kere ta afectando comunidad den un forma hopi fuerte y tambe e aspecto cu Hulanda y Aruba a yega na un acuerdo con pa reduci e cantidad di hende cu ta traha pa gobierno pero e forma cu ta haci esaki manera kico abo tin, kico ta bo preferencia of a base di abo si y abo no, ta mustra cu e no ta bayendo den e direcion corecto.
Pa colmo hopi di nan ta wordo reemplasa pa un management team cu na final di dia ta aumentando e gastonan na luga di reduci esaki,” Parlamentario Robert Candelaria a declara.


text:
ORANJESTAD – Dialuna mainta a tuma lugar apertura di e 'Global Financial Education Week' organisa pa Banco Central pa asina yuda educa, informa y concientisa nos hobennan con pa maneha placa.
Un total di casi 800 hoben di klas 5 y 6 di diferente scol cu sosten di Global Money Week International y Kids Counsel cual ultimo ta un initiativa di su Alteza Real Prinses Laurentien di Hulanda.
Durante e siman aki hobennan studiante lo haya e oportunidad unico aki pa amplia nan conocemento financiero bao guia di diferente experto. Minister di Finansa, Asuntonan Economico y Cultura tabata presente y a probecha e momento tambe pa bishita e Museo Industrial y laga un recordatorio den nan buki di bishitante.


text:
WILLEMSTAD.- Un unidat polisial moviendo den Buena Vista mester a los tiru di atvertensia pa asina detené un hòmber buska pa hustisia.
Ayera mainta alrededor di binti pasa di dies, un unidat di e Tim di Mantenshon di Òrdu Públiko ku tabata patruya riba Blanquillaweg, a señalá un hòmber sospechoso den un vehíkulo kòrá, pa kual tin un petishon di búskeda i aresto.
Mesora e unidat a duna e hòmber òrdu pa para. E sospechoso no a duna oido na esaki i a sigui ku su huida. Polis a lòs tiru di atvertensia i a start ku un pèrsekushon den e área di Buena Vista. Durante di su huida e shofùr a aksidentá kontra di un di e outonan di polis.
Alrededor di bintisinku pasa di dies riba e krusada Haitiweg/Bahamasweg e unidat a logra di detené e sospechoso T.R.G.H.J., di 21 aña di edat nase na Kòrsou, en konekshon ku ladronisia, destrukshon i maltrato, ku el a kometé den luna di sèptèmber último.
A presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon.


text:
Duke y Dukesa di Sussex a anuncia nan decision di retira for di nan debernan real. Den un declaracion largo cu a post riba Instagram, Harry y Meghan, cu a caba di bolbe di nan break di seis siman na Canada, a revela cu nan ta planea pa bira financieramente independiente y ta bay dividi nan tempo entre UK y US. E pareha a scirbi: “Despues di hopi luna di reflexion y discusionnan interno, nos a scoge pa haci un transicion e aña aki pa cuminsa forma un rol nobo progresivo den e institucion aki”.
“Nos tin e intencion pa dal un stap atras como ‘senior members’ di e Famia Real y traha pa ser financieramente independiente, mientras nos ta continua apoyando plenamente Su Majestad e Reina. Ta cu boso estimulo, particularmente den e ultimo añanan, cu nos ta sinti nos prepara pa haci e adaptacion aki”.
Harry y Meghan, cu ta mayornan di Archie, di ocho luna, a continua bisando cu nan lo dividi nan tempo entre Reino Unido y Merca di unda Meghan ta nativo, y nan a agrega: “Awor nos ta planea pa ekilibra nos tempo entre UK y US, continuando nos deber cu e Reina, Commonwealth y nos patrocinionan. E ekilibrio geografico ta permiti pa cria nos yiu cu un apreciacion di e tradicion real den cual el a nace, mientras cu e ta brinda nos famia e espacio pa focus riba e proximo capitulo, incluyendo e lansamento di nos entidad benefico nobo”.
“Nos ta spera di comparti tur e detayenan di e proximo paso emocionante aki na su debido tempo, mientrastanto nos ta continua colaborando cu The Majesty The Queen, The Prince of Wales, The Duke of Cambridge y tur e partinan relevante. Te ey, acepta nos mas profundo danki pa boso continuo apoyo”.
E noticia a cay como un sorpresa pa e fanaticonan di e realesa, cu a caba di mira Harry y Meghan bolbe den e ‘limelight’ riba diamars. E pareha a bishita Canada House na London unda nan a reuni cu Janice Charette, High Commissioner di Canada na Reino Unido, pa gradici nan pa e hospitalidad calido y e apoyo cu nan a ricibi durante nan estadia na e pais.
XXXX
Duke y Dukesa di Sussex a anuncia nan decision di retira for di nan debernan real. Den un declaracion largo cu a post riba Instagram, Harry y Meghan, cu a caba di bolbe di nan break di seis siman na Canada, a revela cu nan ta planea pa bira financieramente independiente y ta bay dividi nan tempo entre UK y US. E pareha a scirbi: “Despues di hopi luna di reflexion y discusionnan interno, nos a scoge pa haci un transicion e aña aki pa cuminsa forma un rol nobo progresivo den e institucion aki”.


text:
Estadonan Uni lo tuma medida si tin un escalada di e crisis na Venezuela y si detene e lider opositor Juan Guaido. U funcionario di gobierno Mericano a declara esaki ayera, despues di e sucedido na edificio di Asamblea Nacional, unda forsanan uniforma di gobierno di Maduro a impedi entrada di Guaido y otro miembronan di oposicion na e palacio legislativo.
Subsecretario adhunto di Departamento di Estado pa Cuba y Venezuela, Carrie Filipetti, a bisa periodistanan cu si siguridad di Guaido ta na riesgo, Washington lo aumenta su presion pa percura pa salida di Maduro.
“A mira tacticanan cu gobierno di Estadonan Uni a usa den curso di aña pasa. Si tin algo manera un escalada y un aresto di Guaido, mi ta kere cu lo mira incluso accion adicional hopi mas leu di loke nos a promove te awor,” el a declara.
Ayera Guardia Nacional a impedi na un prome momento cu Guaido, ratifica diadomingo como presidente di parlamento pa 100 di e 167 miembronan di Asamblea Nacional, por a drenta na Palacio Legislativo, mientras e diputado rival Luis Parra, autoproclama hefe di e parlamento, tabata dirigi e sesion.
“Si Luis Parra y otro 18 persona dicidi di keda den e edificio di Asamblea Nacional, bon, nan no tin quorum, nan no tin autoridad pa ta eynan, nan no a keda eligi pa e puesto, di acuerdo cu constitucion Venezolano,” Filipetti a expone, señalando cu pa Estadonan Uni lo unico cu ta conta ta e Asamblea Nacional eligi democraticamente na 2015 y presidi desde januari 2019 pa Guaido. “Esaki ta algo cu nos ta siguiendo di cerca,” el a observa.
Guaido finalmente a logra drenta Palacio Legislativo ayera y por a keda huramenta como presidente di parlamento Venezolano.
Elliott Abrams, alto funcionario di Departamento di Estado dedica na e crisis na Venezuela, a reitera dialuna pasa cu ta existi e posibilidad di un intervencion militar na Venezuela.


text:
Pa por cuminsa hunga online, bo mester traha un cuenta di hungado prome. Asina cu bo cuenta wordo aproba, bo lo ricibi un email cu e confirmacion cu bo cuenta di hungado a wordo aproba.
Click ariba "PLAY NOW".
Bo ta click ariba Traha bo account.
Jena tur e informacion cu ta rekeri pa traha bo cuenta di hungado.
Ora bo caba di jena e informacion bo ta haya e siguiente screen pa sumistra bo id, esaki ta solamente pa verification cu bo ta di edad pa hunga.
Bo ta kies browse y bo ta selecta e ID cu bo kier suministra y click e button submit.
E siguiente screen bo ta lo haya un confirmacion cu bo ID a wordo ricibi. Ora e cuenta di hungado wordo aprobra, bo ta ricibi un confirmacion di aprobacion.
Pone @arubalottery.com den safe sender list pa asina, ora bo ricibi emails pa nan no ta bay den e junk mail folder di bo mail.


text:
Prome Minister Evelyn Wever-Croes Prome Minister y Minister di Husticia a asisti na recepcion di aña nobo di Mariniers Kazerne GOBIERNO DI ARUBA Y MARINIERS KAZERNE TIN UN RELACION ESTRECHO
Prome Minister Evelyn Wever-Croes
Prome Minister y Minister di Husticia a asisti na recepcion di aña nobo di Mariniers Kazerne
GOBIERNO DI ARUBA Y MARINIERS KAZERNE TIN UN RELACION ESTRECHO
Siman pasa, Mariniers Kazerne a organisa un recepcion di aña nobo hopi ameno. Minister President Evelyn Wever-Croes y Minister di Husticia Andin Bikker a atende e recepcion aki. Gobierno di Aruba y Mariniers Kazerne tin un relacion estrecho, esaki sigur ta wordo refleha especialmente den e temponan dificil aki na unda mester mantene nos fronteranan sigur.
Marina Real, ta hunga un rol importante aki conhuntamente cu Kustwacht, Aduana y nos autoridadnan local. Hunto ta haciendo trabounan extra y realmente duro pa mantene nos costanan sigur. E ultimo parti pa sigura nos costanan ta e radar cu ta den proceso pa wordo instala y pronto lo ta funcionando. E radar hunto cu asistencia di Marina Real ta haci nos fronteranan sigur.
Lamentablemente door di e crisis creciente na Venezuela, importacion illegal di arma, hende y droga ta aumentando y p’esey nos mester tin mas medida di precaucion pa evita e problematica aki. Gobierno di Aruba ta hayando asistencia di Marina Real den esaki den un bon relacion.


text:
Kiko ta un beton, tarea di bito?
Un beton, tarea di bito ta un tarea VISA òf Mustra ku bo por uza pa kumpra biennan i sirbishi di liña i pafó di liña tènt òf retirá plaka di Cerro automatisa. Na e tempu ei ta korektamente dependé pa kapital di boton. Beton tarea di bito hasi un fásil aceso na gast'cryptocurrency kapital di un lugá di mundu.
Bo ta hasi tio un tarea di bito beton ei?
E plastico di e tarea di bito di boton e ta un primario VISA òf Mustra ku e por uza e mesun kos. E vital beton, tarea di bito meta di liña ku nan mes details manera un standard ta trata di bito. E nomber di e titulo di e, e fecha di capacidad i e kódigo CVC/CVV kódigo, lo bai na pidi, no tin physical ta produci, hasiendo mas fásil i mas rápido pa aseptá pa e kapital.
Con mi utilidat un tarea di bito di boton?
Mei utilidat un tarea di bito di boton manera kualke tarea di bito brigada. Bo por gast'e saldo di e tarea pa kumpra di biennan i sirbishi di e tènt lokal òf den e tènt nina. Si bo tin un plastico di e tarea di bito di boton, bo por retiro plaka den aktivo di Cerro automatisa. Tambe por uza e boton, tarea di bito pa hasi kompras ku nivel nashonal i internashonal.
Bo ta e por uza un tarea di bito di boton?
Beton tarea di bito tin e kapital dispone di pida ademas di boton. E pida mas popular ta USD, ER i GBP. Di moneda ta mei stablesé manera predeterminá moneda vinculada e boton, tarea di bito kantidat, asina e transacties realidat ku e tarea ku e empresa ta e moneda. Par di procedures di habri e boton, tarea di bito merkado mas pida. Entre otro, di procedures e ofresé beton tarea di bito ku e moneda pa defekto di GROTER, CN, JPY, KRW, AUG i CHF. Algun procedures tambe tin e opcion di bòm di e tarea ku alfons tantu e banda di e boton.
Con por solicita un tarea di bito di boton?
Ku pidi pa tin un tarea di bito di boton, bo mester registratie ta un di e procedures di e plataforma. E proseso di registro only di suministro di dato personal ta e titulo di e tarea, manera ta e nomber, fecha di nasementu i lugá di e kapital. Di informashon duná abou, mester ta certificado ku IDENTIFICA ku fotografia i un komprobante di pueblo. Aki por ta un proyekto di lei, ku ta kontené e direkshon di e caldholder. Despues di hasi e pidi i skohe e metodo di manda e tarea di plastico ta mandá pa bo kas. Den kaso tin ku ta skohe na un tarea vital, di dato for di e tarea a mand'di direkshon di koredó electronico. Si bo no ta deseá pa kompartí informashon personal, bo por dirigí un anonimo beton, tarea di bito sin variacion.
Mi tin un tarea di bito di boton sin variacion?
Sí. Animo beton tarea di bito ta dispone di un par di procedures e negoshi. Si bo no kier a pasa pa e proseso di certificacion di e presentacion di identidat huntu ku fotografia i komprobante di pueblo, bo por skohe un anonimo trata di bito di boton. Den e kaso aki, tòg preferá e kastigu indiká ku e frontera aplikabel pa usuario no verificados ta semper chikitu den komparashon na usuario verificados. Por ta asina solamente un kantidat limitá di kapital por ta utilidat ku e anonimo beton tarea di credit den kambio tin solamente promociona un nomber ku ta mustra riba e tarea.
Kuantu tempu tuma pa risibí un tarheta di bito di boton?
E plastico beton tarea di bito emitidas por BISA òf Aserka i ta p'aproksimadamente 2-3 siman pa risibí nan. E kantidat di tempu pa haña e tarea ta servisio di distansia entre e profesor di trata i e titulo di e tarea. Pa medio di un enkargo extra expresa pa entregá por ta colecciona tur e procedures. Den e kaso aki, e tarea ta entregá den e 2-5 e dia hábiles ku sirbishi estado pa DHL, ademas di ku un kantidat di segmento.
Con mi rekargo ta un tarea di bito di boton?
Bo por encarga e tarea di bito di boton lorá otro sentido di boton. Mei utilidat di tranferensia bankario, tarea di credit òf bito i alternativanan di procedures un sirbishi di pago manera Meter i Skill. Den mayoria di e kasonan, sinembargo, Papa no ta entre e metodo di pago aseptá instrukshonnan na nan kontenido i kondishonnan.
Con mi retiro plaka di un tarea di bito di boton?
Bo por retiro plaka di boton, tarea di bito, di manera parse manera tin kargá e kantidat. Por manda bidons na otro direkshon. Bo tambe por retiro e kapital di un kuenta bankario òf otro profesor un sirbishi di pago, manera Skill òf un Meter. Den mayoria di e kasonan, sinembargo, Papa no ta entre acepta metodo di retiru pa beton, tarea di bito.
Mi retiro plaka di Cerro automatic ku un trata di bito di boton?
Sí. Bo por retiro plaka di Cerro automatic di tur e mundu aterisando un plastico ta trata di bito di boton.
Kon largu un beton, tarea di bito dòbel?
Di preis di e boton tarea di bito ta marino na kla procedures na. E tempu di emishon dòbel un plastico di boton, tarea di bito ta entre 5-25 USD. E emishon dòbel di vital beton, tarea di bito ta hopi menos, inclui e por haña den forma gradua na algun lugánan. Den un banda di e production dòbel di tarea, un kantidat mesa di vota di kuminda ta karga riba e kantidat di skol 1 USD pa luna.
Bo ta e kosto di transakshon sociedad ku un trata di bito di boton?
E costo di transakshon di boton tarea di bito ku varia ekstremo, di mas karu tarea por tin chikitu pasa di transakshon. Di karga di e tarea ta pa loke komandante gratis, tanten ku nan retiro ta kobra ku het e tipo bo elia. E punto di benta i nina kumpra, por ta kargá ku ta figo òf un porsentahe di pirata. Di retiru di CUERO automatic ta kobra entre 1.5-2.5% na transakshon, internashonal di retiru di e kosto mas. E tin kombèrtimentu di moneda ta tene si e moneda pa defekto no cookie ku e moneda di e transakshon.
Bo ta e region di un tarea di bito di boton?
Den algun kasonan ei e kantidat nágima ta kapital ku por karga ku un trata di bito di boton. E fiesta di e kantidat di plaka ku por gast'ku e tarea i tambe e kantidat di plaka ku por retiro di Cerro automatisa. Certificado ku e usuario por tin frontera mas haltu i tambe algun di e procedures ofresé un kantidat limita di boton, tarea di bito pa usuario registrá. Bida topup ta limitashon di 2000 USD pa usuario animo.
Bo ta e retro di CUERO automatic akusashonnan sociedad ku un trata di bito di boton?
Beton, tarea di bito procedures di akusashonnan di e tarea ku e retiro ta aktivo den Cerro automatisa. E tarea por ta akusámi pa transakshon òf porta. Di nationale di CERRO automatisa pa loke komandante cuestion di 1.5%, mientras e internashonal retro di CERRO automatic e por protehá na 2.5%.
Kiko ta e kombèrtimentu di moneda tarea society ku e boton transacties ku trata di bito?
Kombèrtimentu di moneda ta e obra den kaso di e moneda predeterminá di e kantidat sociedad di e tarea di bito di boton ku ta diferente ku e moneda di e transakshon. Den e kaso aki, ta un figo 3% kombèrtimentu di moneda tarea ta tene na tur e procedures e negoshi.


text:
ORANJESTAD (AAN): Serlimar desde 1 di maart a cuminsa cobra, pero tambe a informa e pueblo cu ademas di recoge residuo residencial, e cliente lo ricibi mas servicio pa e 25 florin cu nan ta paga pa luna. Sra. Marelva Wever, di Serlimar ta amplia.
Na fin di maart, Serlimar lo cuminsa cu su prome milieustraat, unda cu comunidad por tira tur su desperdicio, manera grofvuil, matanan, stove bieu, airco bieu, etc, pa nan por haci esaki.
Ainda no a dicidi cual bario, ya cu na december nan a pasa casi tur e barionan pero lo bay evalua unda tin mas necesidad di esaki. Pero den todo caso, cada kwartaal nan lo ta bay ta na un districto.
E accion aki ta haya hopi bon feedback for di e clientenan, ya cu tabata tin algun districto cu a keda afo, cu nan mester a pone, pa pone extra cual Serlimar lo bay traha ariba e peticion aki, pa sigui conta cu e respaldo pa comunidad.
Wever a sigui bisa cu locual cu ta huurmento di baki, tur siman Serlimar ta bende tur su bakinan, e bakinan di 20 pa 30 yarda ta un di e servicionan cu ta wordo bon respalda pa comunidad.


text:
Claridad tocante fondo di pensioen
Mundialmente e fondonan di pensioen tabatin problema cu e crisis financiero, igual a pasa APFA. APFA a haya su mes cu inversionnan cu a perde balor y cu un tasa di interes mas abou. Ademas nos ta birando mas bieu. Esaki logicamente ta agradabel, pero consecuencia ta cu nos ta haya pensioen pa un periodo mas largo y APFA mester paga pensioen pa un periodo mas largo. E desaroyonan aki a conduci na un grado di cobertura (mucho) abou pa e areglonan anterior di PVL y NPR 2011. Cu e introduccion di areglo NPR 2014, a dicidi pa mehora e grado di cobertura te un nivel di 100% bruto. Di un banda esaki ta tuma luga door di aumenta/hisa edad di pensioen y di otro banda door di un extra contribucion, di un solo biaha, di e dunado di trabou. Pa por cumpli cu tur futuro obligacion di pensioen, e grado di cobertura bruto di e fondo di e pensioen mester ta minimo 100%.
Historia di e areglonan di pensioen
E prome areglo di pensioen cu APFA a maneha tabata e Ordenansa Nacional di trahado di Gobierno (PVL). Door cu a mustra cu PVL no tabata financieramente sostenibel mas, a dicidi na 2005, pa introduci un Areglo di Pensioen Nobo (NPR 2005). E areglo tabata aplicabel pa tur participante cu a cuminsa traha desde 1 di mei 2005, na un dunado di trabou cu tabata afilia na APFA.
Di e forma aki por considera NPR 2005 como e precursor di NPR 2011. Riba 1 di januari 2011, e areglo aki a reemplasa e areglo di PVL; tur participante di PVL y mayoria participante di NPR 2005, a keda traspasa pa e areglo NPR 2011 (eventualmente cu un areglo transitorio). E deficit cu tabata existi den e areglo bieu di PVL, a pasa pa NPR 2011, locual a causa cu NPR 2011 a start cu un subcobertura. A haci palabracion pa mehora e posicion financiero di e areglo. Na 2014 e dunadonan di trabou y e sindicatonan, a dicidi pa introduci un areglo nobo cu forsa retroactivo for di 1 di januari 2014. E areglo aki, NPR 2014, ta reemplasa NPR 2011 completamente. Si tin, pa cierto grupo di participante, un areglo transitorio pa cierto aspecto, manera baha mas trempan cu pensioen.
NPR 2014 ta cuminsa cu un base financiero nobo
Na un otro caminda riba e website aki bo por lesa tocante e contenido di NPR 2014. Wak pa esaki ‘Mi areglo di pensioen’.
A hiba e grado di cobertura bruto pa e areglo nobo, riba un nivel di 100% den 2014. Esaki di un banda ta bay door di aumenta/hisa e edad di pensioen. Den NPR 2011, esaki tabata 60 aña y awo gradualmente e ta bay te 65 aña, mescos cu e edad di AOV na Aruba. Door cu e participantenan ta spaar mas tempo pa pensioen y e pagamento di pensioen ta tarda mas, e posicion financiero di e areglo ta mehora. Banda di esaki tambe tin palabracion cu e dunado di trabou, cu lo haci un pago di un solo biaha, pa trece e grado di cobertura riba un nivel di 100%. Cu e pago di un solo biaha aki, e garantia di pais Aruba pa cubri e deficitnan den futuro, a keda cancela. Si den futuro e grado di cobertura baha bou 100%, e dunadonan di trabou y e sindicatonan hunto, mester yega na un solucion. Den un caso extremo, directiva di APFA por dicidi di corta den cierto pensioen of derecho adkiri.
Cu un grado di cobertura di 100% bruto , ainda APFA no ta cumpli cu e exigencianan di Banco Central di Aruba. P’esey mester traha un plan di recuperacion riba termino largo.


text:
IQOS ta simpel i intuitivo pa uza – Deskubrí mas aki
Tené limpi
Tene bo aparato limpi riba un base diario ta garantisá kontinuamente un eksperensia tremendo di tabaku.
Nos hèrmèntnan di limpiesa di IQOS lo yuda bo tene bo aparato den kondishon tòp.
Tep di Pro
Nunka drei e stick di tabaku ora bo ta hink’é den bo Holder, e por daña e kalentadó.
Bo mester djis primi e kònòpi di e Holder (di e Aparato) un biaha pa aktivá e kalentadó.
Unabes ku e lus indikadó bai di sende paga, pa sende konstantemente, e ta kla pa disfrutá. Primi e kònòpi atrobe por paga e aparato.
Ora e lus ta keda blanku, e ta kla pa disfrutá!
Kòrda di tene bo Pocket Charger (Aparato) su bateria kargá diariamente pa disfrutá kontinuamente di tabaku. Purba karga esaki na mes momentu ku bo ta karga bo telefòn.
*Kargamentu ta bai mas lihé si e ta konektá na un kontakto di koriente na muraya ku na un USB port riba un laptop.
Pa sigurá ku bo IQOS ta duna bo e mihó sabor kada biaha, limpia bo holder tur dia ku nos hèrmèntnan di limpiesa pa IQOS.


text:
Nan a secuestra Larymar Primera. Nan a bay cun’e tur, el a splica. Pero ora cu a yega eynan, cu cara tapa, un di nan a puntre si e ta Primera, caminda cu el a bisa cu e conoce. Tur loke Primera a pensa ta wak su yiu crece, mirando cu e ta mama soltera. El a bisa e secuestradornan cu e lo paga nan pa no haci’e daño. Tur loke e tabata tin mester ta e pruebanan. Leynan Venezolano no ta bon. Akinan na Aruba, sin prueba, no por pone un denuncia. El a cuadra cu nan y a paga nan pa nan pasa e pruebanan. Nan a tuma e potret mara, y a mand’e pa e Jimenez y el a pensa cu e tabata morto. Pero cu el a wordo secuestra, esey tabata e hecho. E secuestradornan a bisa Primera cu ta Jimenez mes a planea tur cos. E muhe ta uno peligroso y parce no ta cun’e so el a haci esaki, sino cu hopi mas hende aki na Aruba. Esnan cu conoce Jimenez, sa cu e ta un muhe peligroso. E no ta apto pa Aruba. E tin varios yiu na Venezuela. Na Venezuela mes e no ta biba bon. E no tin ni sikiera un wc pa bay baña. Como un persona bibando asina malo y den estado pesimo, con e lo bay paga pa mata un hende y ni sikiera e mes ta biba bon.
E ta un persona hopi malo di cabes. Obviamente pa pidi pa nan viol’e y mat’e, pa haci tur esey, un persona bon di cabes, no ta haci esey.
Trankil
Primera a splica cu ayera el a ricibi menasa di e ruman muhe. El a cit’e pa wak’e 10’or di anochi, cual cos el a avisa Recherche pasobra nan a detene tambe. Nan a lage bay despues y nan no a hib’e Warda nos Costa. E ruman muhe tambe ta un persona peligroso. Tambe Primera a ricibi menasa cu si e pone e denuncia cu nan lo mata su tata. El a manda reubica su famia pa otro pais. Pero su tata si a keda. Si e no kita e denuncia, nan lo mata e tata. Pero Primera no ta baha cabes y no ta kita e denuncia. Mescos cu nan a haci’e daño, Jimenez a haci daño na hopi hende. E muhe a yega asina leu cu el a tene relacion cu un persona casa y a menase tambe. Esaki a wordo documenta den un video. Pero tur e pruebanan, mescos cu esun di Primera y e demas hendenan cu Jimenez a haci daño, tur ta den man di polis. Awo ta keda na nan pa actua.


text:
BALORNAN
Nos balornan ta establece nos identidad cultural.
Pa ta berdaderamente un gran nacion, Aruba mester tin un identidad nacional; hunto nos por forma un identidad nacional door di crea balornan comparti. Ora nos contribui na e creacion di balornan comparti, nos ta contribuyendo na e grandesa di nos nacion. Ora nos actua y comporta nos mes segun e balornan ey, nos TA dunando honor na nos gran nacion!
Nos Balornan - Nos balornan ta establece nos identidad cultural
Individuonan, famianan, comunidadnan y e nacion ta transforma pa medio di balornan comparti y respalda colectivamente
Roy Disney a bisa: “No ta duro pa tuma decisionnan ora bo sa kico bo balornan ta.” Balornan ta manera un compas pa bida, nan ta mustra bo e rumbo corecto, e direccion corecto, e escogencia corecto ora bo ta na un crusada. Ken nos ta como un pueblo ta wordo determina door di kico nos ta balora. E suma di nos balornan ta duna nos un identidad cultural. Ken nos ta como pueblo? Kico ta e esencia di nos creencia? Door di determina esaki hunto y despues permanece fiel na dje… diariamente, lo yuda nos tuma decisionnan tocante con nos lo actua, comporta nos mes of con nos lo trata otronan. Ban dicidi awe pa añadi na nos historia y cultura rico pa ta un pueblo di virtud - ban scoge loke nos ta balora y ban bibe!
Con H.O.P.E. lo mustra
Ora balornan ta establece un Identidad Cultural
Un Aruba:
-
Cu tin un identidad nacional cu balornan comun y metanan comun.
-
Cu ta wordo goberna door di lidernan di bon boluntad, integridad, y ser servicial.
-
Caminda negoshinan ta wordo conduci den maneranan honorabel y etico.
-
Kende su sociedad ta construi riba un fundeshi di balornan solido.
-
Caminda balornan ta wordo siña y duna como training, no solamente na cas, pero tambe na scolnan, negoshinan, centronan di rehabilitacion, ministerionan, institucionnan coreccional, etc.
-
Caminda tur individuo ta acepta y trata husto.
-
Caminda balornan ta contribui na un nacion cu ta prospero y liber.
-
Cu ta promove institucionnan cu ta inclusivo y cu ta promove paz y husticia.
-
Caminda hende muhe y muchanan muhe ta wordo podera pa exito.
Emanuell Smidt y Tabitha Smidt-Heemstadt
Coordinadornan HopeAruba - E Movemento
Area di Exito: BALORNAN
Emanuell Smith a nace dia 10 di Januari 1982 na St Maarten. E ta e prome di cinco yiu. Su mayornan a siñe pa ta un homber cariñoso, respetuoso y un cu ta traha duro.
Durante su hubentud, e tawata parti di diferente organisacionnan variando for di gruponan politico di hobennan, pa gruponan musical y organisacionnan di obranan di caridad. El a studia pa ta un Tecnico na Hulanda, sinembargo, su pasion ta den creacion di Media. E ta un empresario, musico, consehero, mentor, pastor y consehero di Media.
Tabitha Smith-Heemstadt a nace na San Nicolas, Aruba dia 26 di Juni, 1982. E ta yiu muhe
y e prome di tres yui di ministronan Frederick y Patricia Heemstadt (q.e.p.d.). Ambos tabata pastornan conoci cu a sirbi y duna nan tempo completo pa 40 aña den ministerio riba nos isla. Tabitha a lanta cu balornan hopi fuerte. Esaki ta loke a forma su caracter y a haciele e muhe fuerte y independiente cu e ta awe. Biniendo di un lineahe di un famia hopi musical, Tabitha tambe ta miho conoci pa su talentonan musical. Su experencia den musica ta core over di un periodo di mas cu 30 aña caminda el a guia gruponan musical, dirigi coronan y gruponan musical nacionalmente y internacionalmente.
Tabitha su studio vocacional a guia na un carera professional como maestra di scol na Hulanda. Su passion pa hobenan y nan bienestar tabata su puntonan mas fuerte den esaki. Desde e tempo ey e ta forma un parti activo y crusial den diferente fundacionan y organisacionan; funcionando como parti di e directiva pa coordinador y administrador.
Tabitha tambe a sirbi como pastor,maestro, director musical, coordinadora y consehera y a hasi tur esaki pa motibo di un di su balornan personal principal; sirbi bo comunidad.
Emanuell y Tabitha Smith ta conoci como un pareha cu inspira hopi otronan y hunto nan ta mayornan di nan yui homber, Jahvier.
Conoce mas di Emanuell Smith & Tabitha Smith-Heemstadt den "A look at Myself" Series aki.


text:
WILLEMSTAD - E siman aki CHATA a lansa e di dos video den e kampaña “Asina Nò”. Na luna di aprel último CHATA a sakudí komunidat ku un mensahe fuerte i direkto riba konsenshi i aktitut di kada siudadano.
E di dos parti di e kampaña di konsientisashon ta inkluí un otro promo-video den kual e mesun hobensitu ku a bisa “Asina Nò”, awor ta splika ‘Kon Sí’. Di akuerdo ku Presidente i CEO di CHATA, Miles Mercera e promo-video aki ta un otro aserkamentu na nos komunidat. “E promé video maske kon fuerte, tabata nesesario pa nos a enfrentá komunidat ku realidat di nos turismo awendia. Nos ta sinti ku e mensahe a yega. Anteriormente nos a bisabo “Asina Nò”, i awor nos ke splikabo ‘Kon Sí’.”
Maske ku durante di e último tempunan nos no ta ‘tende’ muchu di vandalismo òf ladronisia kontra turismo, tòg e ta importante pa nos keda alèrta. Nos mester kòrda ku turistanan ta wak notisia promé ku nan yega Kòrsou. Si nan mira akshonnan kriminal kontra bishitantenan di nos pais, tardi òf trempan esaki lo tin su konsekuensianan. Ta keda vigente, ku tur kos ta den nos mes man i ku desaroyo positivo di nos turismo ta un trabou den konhunto.
Den e promo-video di 1 minüt i 20 sekònde ku a keda lansá e siman aki e hobensitu ta hasi un paseo riba nos brùg di ponton, tambe ta mira vários imágen di sentro di siudat Punda. Durante di e paseo aki, e ta papia di e.o benefisionan di turismo pa nos isla. (Parti di e teksto) “Mas hende bishitá nos, mas trabou tin. Nos isla por ta chikitu, pero ta nos hendenan ta hasié grandi. Pa hasi Kòrsou un isla ku mas turista, un isla mas safe, un isla kaminda kada hende ta sinti nan mes dushi, mi mester di Abo! Abo nos pueblo”.
E mensahe ta unu di konsientisashon pero tambe unu pa motivá nos komunidat pa tuma akshon konkreto. Mas aleu e hobensitu ta sigui splika ku turismo ta tur kaminda,“E ta kuminsá for di e shon ku ta yuda e turista na airport te hasta na un hende ku ta drecha outo. Ban hasi responsabel pa huntu nos trese un kambio awor. Dushi ta, ora un pueblo ta uni pa skapa kara di su país”. E promo-video aki tambe, ta un yamada na komunidat i gobièrnu pa keda komprometé na nos turismo. Seguridat di nos bishitantenan ta importante i nos tur huntu mester pèrkurá pa nan eksperensia na Kòrsou keda bunita i inolvidabel. Manera e promo-video mes ta splika, “Loke a pasa a pasa, Loke ta konta ta awor. Laga nos ban krusa e kaminda huntu i kuminsá di nobo. Futuro di Kòrsou ta den man di hóbennan, ta e adulto ta nan ehèmpel.
Presidente i CEO di CHATA, Miles Mercera ta suprayá ku turismo ta un di e pilarnan di mas importante di nos ekonomia e no por wòrdu neglishá. Ku e di dos promo-video den e kampaña di konsientisashon, CHATA ta bolbe konfrontá komunidat pero e bes aki ku e posibel solushonnan. CHATA, e aña aki selebrando su 50 aniversario ta konsiente ku nos industria turístiko tin su retonan, ta p’esei ta keda enfatisá riba e importansia pa kada miembro di nos komunidat karga responsabilidat pa nos industria turístiko. Kòrsou mester ta komprometé. Ki dushi ta, ora nos por uni pa skapa kara di nos pais!


text:
Horcan Irma a bira un categoria cinco – e categoria di mas halto – cual ta haci cu awo e ta un horcan ‘sumamente peligroso’ mientras cu e ta crusa e Caribe. El a sostene bientonan di mas cu 280km/h segun US National Hurricane Center, avisando islanan den region pa haci lihe cu nan preparacion.
Florida, unda e horcan ta premira pa yega diadomingo, a ya caba declara un estado di emergencia. Residentenan di otro dos estadonan Mericano, Texas y Louisiana, ainda ta bibando e efectonan di horcan Harvey, cual tabata un tormenta di categoria 4, cu a causa awasero pisa y destrui miles di hogar. Advertencia pa horcan a wordo duna na e siguiente islanan pa locual ta horcan Irma, cu lo yega Puerto Rico den menos cu 24 ora:
- Antigua, Barbuda, Anguilla, Montserrat, St Kitts and Nevis
- Saba, St Eustatius and Sint Maarten
- Saint Martin and Saint Barthelemy
- The British Virgin Islands
- The US Virgin Islands
- Puerto Rico, Vieques and Culebra
Guadeloupe y Republica Dominicana/Haiti ta riba alerta tambe.


text:
drs. Mervin Wyatt-Ras: Fraccion di AVP sumamente impresiona cu e proyecto di ImSan
Fraccion di AVP a haci un bishita na Instituto Medico San Nicolas (ImSan), caminda cu nan a haya un rondleiding for di e director dr. Joel Rajnherc. Parlamentario Mervin Wyatt-Ras a bisa cu e fraccion a keda hopi impresiona pa e proyecto cu hopi aña a papia di dje den Parlamento. Dr. Rajnherc tambe den pasado a bin duna presentacion kico a logra cu e proyecto aki y pone un bunker, y asina haci tambe e tratamento di cancer na Aruba.
“Esey ta un soño di e tempo ey di dr. Rajnherc pero tambe di nos tur na Aruba. Ta haya cu e pashentnan hopi biaha ta bay pafo pa tratamento di cancer, tin cu keda simannan largo for di nan famia, for di nan yiunan, for di trabao cu consecuencianan financiero pa Gobierno.
Awo ta bay tin e tratamento, aunke no full cla ainda. Ta trahando na e finalisacion di e proyecto y pronto por conta cu apertura di esaki.”
Por a mira tambe cu a amplia e cambernan di operacion. Tin dos camber di operacion hopi bunita y high-tech y tambe un camber pa haci operacion di wowo.
Segun Wyatt-Ras, a haci e prome operacion di retina na Aruba, cual ta un logo grandi pasobra e pashentnan no mester bay den exterior.
Por mira e proceso y ta haya cu pashentnan di p’ariba di brug, tambe merece un bon tratamento. Mester tambe e cuido y si mira con e ambiente ta den ImSan ora cu a cana rond, e diferente profesionalnan ta hopi contento y satisfecho cu smile riba nan cara. Esey tambe ta duna e gana di bin e facilidad aki, caminda cu hopi hende ta comenta riba e luga cu yen di positivismo.”
E Parlamentario ta comenta cu esaki ta un proyecto cu sigur lo bay beneficia e pueblo. Cu e tratamento tambe di oncologia na Aruba, ta bay yuda e 200 pashentnan cu ta bay otro pais manera Colombia, Hulanda, etc. lo bay baha drasticamente y conhuntamente cu Baptist Health cu ta duna e certificacion di JCI, ta bay garantisa e calidad y pa coopera cu otro paisnan asina tambe.
A lo largo por bay introduci turismo medico. Pero awor aki cu Aruba ta den un situacion financiero decayente, unda cu CITGO tambe a cera su portanan, por bay enfoca riba esey tambe. E ora por haya un otro tipo di entrada pa pais Aruba. Un otro alternativa tambe pa pais Aruba. E ta un proyecto hopi positivo, Parlamentario Mervin Wyatt-Ras a comenta despues di nan bishita na ImSan.


text:
ALMERE—Ayera polis a informá ku team di intervenshon spesial DSI a liberá un dama sekuestrá den Almere dia 1 yanüari.
Den e kaso polis a detené 6 persona. Dia 31 desèmber 2019 deskonosínan a sekuestrá un dama (31) ku su dos yunan di 3 i 7 aña den Amsterdam-Noord. Despues ku e dama logra alertá polis via un konosí, polis a start un investigashon amplio di búskeda ku a kondusí na un kas den Almere. Dia 1 yanuari miembronan di Dienst Speciale Interventies (DSI) a logra liberá e dama ku su yunan. A detené un total di 10 persona. Despues di a presentá dilanti hues komisario 6 a keda enkarselá. Ta trata di 5 hòmber i un dama entre 19 pa 28 aña di Amsterdam, Lelystad i Purmerend. Polis a konfiská 5 arma kandela i 200.000 euro serka diferente sospechoso. Investigashon ta indiká ku algun di e sospechosonan ta forma parti di e ‘rapscene’ den Amsterdam Zuidoost. Polis a duna e informashon awor pasobra un dje detenidonan tabata den limitashon te ku djaluna.


text:
ORANJESTAD(AAN): Dia 10 di Augustus e comunidad di Ecuador na Aruba ta bay tene un evento pa conmemora nan independencia di 1809.
Esaki ta bay tuma lugar riba 10 di Augustus venidero.
Den un entrevista e Consul Honorario di Ecuador na Aruba, Magali Guzman a splica cu e independencia di su pais a wordo logra ora cu riba 10 di Augustus 1809 tabata tin un revolucion, unda cu e habitantenan di Ecuador cu tabata bao di gobierno di Spaña a busca nan independencia.
“Nan a logra e independencia temporal na 1809 di 2 luna y e independencia definitivo a wordo logra 12 aña despues, cu yegada di e ehercito di Simon Bolivar”, segun Guzman, kende a splica cu e fecha ta bay wordo conmemora cu un Santo Sacrificio di Misa dia 10 di Augustus na Iglesia di Fatima na Dakota.
“Henter comunidad di Ecuador y Aruba ta invita pa e Misa aki y tambe tur hende ta invita pa un acto civico cu ta bay tuma lugar durante e Misa”.
Esaki segun e Consul Honorario, kende a bisa tambe cu despues di e Misa ta bay tin un actividad social.
E Misa ta cuminza 7’or di anochi.
DIARIO a puntra e Consul Honorario pa conta algo di e comunidad Ecuatoriano cu ta na Aruba y el a splica cu tin alrededor di 500 persona di Ecuador na Aruba, unda cu tin algun famia cu tin mas cu 30 aña ta biba caba riba nos isla.
Señora Guzman a splica cu ta trata di un comunidad diverso cu semper tabata y ta conoci di ta un pueblo trahador cu ta consisti di hendenan di paz.
“Nos ta hendenan hopi trankil cu ta dedica na trabao y famia”, segun e Consul Honorario.


text:
Hof ta confirma e sentencia di Corte den Prome Instancia door di; sea ta tuma over of sea door di drecha e argumentonan of Hof ta haci loke Corte den Prome Instancia mester a haci caba door di anula e sentencia completo of un parti di dje.
Si Corte den Prome Instancia a declara e caso como no-admisibel y Hof anula e sentencia aki cu un declaracion di si-admisibel, Hof ta manda e carta di apelacion bek pa Corte den Prome Instancia. Corte den Prome Instancia mester reanuda e caso na unda e tratamento a keda. Hof por keda sin manda e caso bek manera ta stipula den e di dos insiso di articulo 53 d di e Ley di LAR , si e carta di apelacion obviamente ta funda of obviamente no ta funda.